title: Kevin Kolb

text: Kevin Benjamin Kolb (s. 24. elokuuta 1984 Victoria, Texas) on yhdysvaltalainen amerikkalaisen jalkapallon pelaaja, pelipaikaltaan pelinrakentaja. Hän pelaa tällä hetkellä NFL-liigan Buffalo Billsissä. Ammattilaisurallaan Kolb on edustanut lisäksi Philadelphia Eaglesiä ja Arizona Cardinalsia.


title: Kevin Kolb

text: Philadelphia Eagles varasi Houstonin yliopiston joukkueessa yliopistojalkapalloa pelanneen Kolbin vuoden 2007 NFL:n varaustilaisuudessa, tilaisuuden toisella kierroksella. Hän pelasi Eaglesissä neljän kauden ajan, ensin Donovan McNabbin ja myöhemmin Michael Vickin varamiehenä. Kuitenkin Kolb onnistui päästessään aika ajoin pelaamaan vakuuttamaan Arizona Cardinalsin taidoistaan, ja seura hankki hänet ykköspelinrakentajakseen kaudelle 2011.


title: Kevin Kolb

text: Kolbin ensimmäinen kausi Cardinalsin riveissä oli rikkonainen, ja kakkospelinrakentaja John Skelton aloitti suuren osan otteluista Kolbin ollessa loukkaantumisten vuoksi sivussa. Myös Kolbin toista kautta värittivät loukkaantumiset. Buffalo Bills allekirjoitti kaksivuotisen 13 miljoonan dollarin sopimuksen Kolbin kanssa kaudella 2013. Ennen runkosarjan alkua Kolb sai vakavan aivotärähdyksen ja hänet laitettiin injured reserve -listalle.


title: Kiinteistövero

text: Kiinteistövero on vuosittain maksettava, kiinteistön omistukseen perustuva vero. Vero voi perustua pelkkään maaomistukseen, rakennuksiin tai näiden yhdistelmään. Yleensä veron suuruus määräytyy kiinteistöomaisuuden markkina-arvon mukaan.


title: Kiinteistövero

text: Kiinteistöjen verotus on ehkä parhaiten tunnettu ja tutkittu verotuksen muoto. Sitä on käytetty jo ainakin 3000 vuotta.


title: Kiinteistövero

text: Kiinteistöverotuksen suhteellinen merkitys maailmassa on pienentynyt 1900-luvulta lähtien, sen maksimituotto on saadun kokemuksen perusteella noin 12% verokertymästä.


title: Kiinteistövero

text: Kiinteistöverotuksen etuja ovat mm. läpinäkyvyys, helppo ymmärrettävyys, pienet hallinnolliset kustannukset ja ennustettavuus.


title: Kiinteistövero

text: Kiinteistöveroa on kritisoitu mm. siitä, että se ei ota huomioon veronmaksajan maksukykyä. Kritiikin mukaan vero kohdistuu pääomaan eikä sen tuottoon. Veron ongelmaksi on esitetty myös se, että eri omaisuuslajeja verotetaan eri tavoin.


title: Kiinteistövero

text: Nordean pääekonomisti Aki Kangasharjun mukaan Suomessa on euromaiden ja Pohjoismaiden korkeimmat asumiskulut. Tähän auttaisi, jos kiinteistövero määräytyisi maapohjan mukaan eikä nousisi, vaikka tontille rakentaisi kuinka paljon kerrosneliöitä tahansa. Tällöin rakentaminen halpenisi ja lisääntyisi ja siksi asumiskulut laskisivat.


title: Kiinteistövero

text: Luonnonsuojelualueita ei ole Suomessa vapautettu kiinteistöverosta, vaikka niistä ei yleensä sitä ole peritty. Yksityiset saattavat joutua maksamaan kiinteistöveroa perustamastaan yksityisestä luonnonsuojelualueesta. Korkeimman hallinto-oikeuden vuonna 2014 tekemässä ennakkopäätöksessä yksityisen omistama, vapaa-ajan asunnon vieressä sijainnut luonnonsuojelualue tulkittiin puistoalueeksi, joka antaa lomarakennukselle suojaavan miljöön. Kun alueella ei ollut harjoitettu metsätaloutta, sille voitiin määrätä kiinteistövero.


title: Otacílio Luziano Da Silva

text: Otacílio Luziano Da Silva (s. 31. lokakuuta 1954 Maracaí) on brasilialainen roomalaiskatolinen piispa. Hänet vihittiin papiksi Assisin hiippakuntaan 6. joulukuuta 1987 ja nimitettiin 21. lokakuuta 2009 Catanduvan piispaksi, jonka virkaan hänet asetettiin 17. tammikuuta 2010. Piispaksi konsekroinnin suoritti 30. joulukuuta 2009 Maurício Grotto de Camargo, jota avustivat Antônio de Souza ja José Benedito Simão.


title: Steve Novak

text: Steven Michael ”Steve” Novak (s. 13. kesäkuuta 1983, Libertyville, Illinois) on yhdysvaltalainen koripalloilija, pelipaikaltaan pieni laitahyökkääjä.


title: Steve Novak

text: Novak on erikoistunut kolmen pisteen heittoihin, ja hänen heittoprosenttinsa viivan takaa oli sarjan paras kaudella 2011–2012.


title: Steve Novak

text: Houston Rockets varasi Marquetten yliopistossa pelanneen Novakin vuoden toisella kierroksella, tilaisuuden 32. pelaajana. Novak pelasi Rocketsissa kahden kauden aikana 70 ottelua, jonka jälkeen yritti vakiinnuttaa paikkansa Los Angeles Clippersin, Dallas Mavericksin ja San Antonio Spursin miehistöistä.


title: Steve Novak

text: Novak löysi paikkansa vasta New York Knicksistä, jossa onnistui saamaan vastuuta joukkueen kärsittyä loukkaantumissumasta. Suurimman huomion Knicksin läpimurtopelaajista keräsi kuitenkin pelintekijä Jeremy Lin. Kesällä 2012 Novak teki Knicksin kanssa neljän vuoden jatkosopimuksen, arvoltaan 15 miljoonaa dollaria.


title: Steve Novak

text: Heinäkuussa 2013 Novak siirtyi Toronto Raptorsiin osana pelaajakauppaa, jossa Knicks hankki Andrea Bargnanin. Tämän jälkeen hän on edustanut Utah Jazzia, Oklahoma City Thunderia ja Milwaukee Bucksia.


title: Landry Fields

text: Landry Fields (s. 27. kesäkuuta 1988 Long Beach, Kalifornia, Yhdysvallat) yhdysvaltalainen koripalloilija, pelipaikaltaan pieni laitahyökkääjä. Hän on pelannut NBA-liigan Toronto Raptorsissa. Ammattilaisurallaan Fields on edustanut myös New York Knicksiä.


title: Landry Fields

text: New York Knicks varasi Stanfordin yliopistossa pelanneen Fieldsin vuoden toisella kierroksella, tilaisuuden 39. pelaajana. Hän pelasi Knicksissä kaksi kautta, kunnes teki kesällä 2012 rajoitettuna vapaana pelaajana sopimuksen Toronto Raptorsin kanssa.


title: Geodiversiteetti

text: Geodiversiteetti eli geologinen monimuotoisuus koostuu kallio- ja maaperästä sekä geologisten prosessien ja pinnanmuotojen vaihtelusta yhdessä ilmastotekijöiden kanssa. Se on osa luonnon monimuotoisuutta yhdessä biologisen monimuotoisuuden eli biodiversiteetin kanssa.


title: Geodiversiteetti

text:
Geodiversiteettiin vaikuttavat ilmasto-olot esimerkiksi siten, että kun kallioiden ja vuoristojen kiviainesta rapautuu ja siitä syntyy maannosta,
syntyvän maannoksen tyyppi riippuu pitkälti ilmastotekijöistä. Geodiversiteetti puolestaan vaikutaa biodiversiteettiin esimerkiksi siten, että
vuoristojen olot ovat varsin vaativia eliöille.


title: Geodiversiteetti

text:
Geologiseen monimuotoisuuteen kuuluvat vuoristot, joista poimuvuoret ovat syntyneet mannerten törmäyksissä ja lohkovuoret ovat syntyneet mannerliikuntojen seurauksena.
Geodiversiteettiin kuuluvat ovat myös mannerlaattojen erkaantuessa syntyneet repeämälaaksot, joihin muodostuu rotkoja ja kanjoneita. Lisäksi pinnanmuotojen vaihteluun
kuuluvia seikkoja ovat esimerkiksi jäätikkölaaksot ja niiden jäätiköiden aikaan saamat pinnanmuodot sekä aavikot.


title: Asa Akira

text: Asa Akira (s. 3. tammikuuta 1986) on yhdysvaltalainen pornonäyttelijä ja malli.


title: Asa Akira

text: Akira syntyi New Yorkissa, mutta vietti osan nuoruuttaan Japanissa. Hän aloitti aikuisviihteen parissa Gina Lynnin tuotannossa, ja toimi alkuun vain naisten välisissä kohtauksissa, tavallisesti Lynnin kanssa. Akira sittemmin siirtyi työskentelemään myös miesten kanssa ja kuvasi ensimmäisen heterokohtauksensa yhdessä Travis Knightin kanssa.


title: Asa Akira

text: Vuonna 2009 Akira esiintyi David Aaron Clarkin pornoelokuvassa "Pure". Elokuvassa hän esitti fetissiluolan puhelinoperaattoria, jolla oli salasuhde johtajan miehen kanssa. Akira sai suorituksestaan useiden palkintojen ehdokkuuksia.


title: Purilaat

text: Purilaat eli renttuut on varhainen kuljetusväline. Niitä vedetään raahaten aisojen avulla. Yksinkertaisimmillaan purilaat koostuvat kahdesta pitkästä aisasta, jotka ovat toisesta päästä ristissä ja jonka avoimeen päähän kuljetettavat tavarat sidotaan kiinni. Edistyneemmässä versiossa avoimeen päähän kiinnitetään kangas tai nahka. Aisojen väliin voidaan kiinnittää poikkipuu, joka pitää ne erillään. Purilaiden etuja ovat helppo valmistettavuus, keveys ja kärryihin tai rekiin verrattuna parempikulkuisuus vaikeassa maastossa.


title: Purilaat

text: Amerikan tasankointiaanit käyttivät paljon purilaita ja ennen hevosten käyttöä vetivät niitä itse tai sälyttivät ne koirille.


title: Purilaat

text: Suomessa purilaita vetävä hevonen valjastettiin yksinkertaisiin länkivaljaisiin, ja aisat sidottiin rahkeilla kiinni ja yhdistettiin toisiinsa välipuilla, joihin kuorma sidottiin kiinni. Aisojen väliin voitiin vielä hihnoittaa pieni puusatula. Purilaat olivat tavallaan kesäreki, koska talven lumia vastaan sen kantopinta oli kovin vaatimaton.


title: Purilaat

text: Talvi- ja jatkosodan aikana purilaat otettiin Suomessa uudelleen käyttöön. Niillä kuljetettiin ammuksia ja aseita sekä haavoittuneita ja kaatuneita etulinjasta pois. Purilaat olivat helposti ja nopeasti valmistettavissa metsästä saatavilla olevista tarpeista.


title: Maurício Grotto de Camargo

text: Maurício Grotto de Camargo (s. 26. syyskuuta 1957 Presidente Prudente) on brasilialainen roomalaiskatolinen arkkipiispa. Hänet vihittiin papiksi Presidente Prudenten hiippakuntaan 11. huhtikuuta 1981 ja nimitettiin Assisin hiippakunnan koadjuuttoripiispaksi 3. toukokuuta 2000. Piispaksi vihkiminen seurasi 30. heinäkuuta. Pääkonsekraattorina toimi Antônio Agostinho Marochi, jota avustivat Antônio de Souza ja Antônio Maria Mucciolo.


title: Maurício Grotto de Camargo

text: Grotto de Camargo sai 17. syyskuuta 2003 lisäksi nimityksen Araçatuban hiippakunnan apostoliseksi hallitsijaksi, jona hän toimi, kunnes erosi 24. toukokuuta 2004. Hänestä tuli 27. lokakuuta 2004 Assisin piispa. 19. marraskuuta 2008 hän sai nimityksen Botucatun arkkipiispaksi.


title: Puunpureminen

text: Puunpureminen on hevosten stereotyyppinen käytöstapa ja huono tallitapa. Puuta pureva hevonen nojaa etuhampaillaan tukevaan ulokkeeseen ja nielee ilmaa. Tällöin kuuluu ontto korahdus. Ilman nieleminen saa aikaan endorfiinin eritystä ja näin hevonen saa mielihyvää tavastaan, mutta siitä seuraa hampaiden kulumista ja vatsavaivoja. Jatkuessaan puunpureminen vaurioittaa myös hevosen käyttämiä ulokkeita kuten karsinan rakenteita tai aidantolppia. Jotkut hevoset osaavat myös niellä ilmaa nojaamatta mihinkään: tätä kutsutaan toisinaan "imppaamiseksi".


title: Puunpureminen

text: Puunpureminen on yleensä seurausta hevosen puutteellisesta hoidosta, väärästä ruokinnasta, stressistä tai liian vähäisestä ulkoilusta ja muiden hevosten seuran puutteesta. Vanhan uskomuksen mukaan hevonen voi oppia tavan myös matkimalla toista hevosta, mutta nykytutkimusten mukaan tallissa yleistyvä puunpureminen johtuu pikemminkin talliolosuhteista.


title: Puunpureminen

text: Riimuun kiinnitettävän imppauspannan avulla ilman nieleminen voidaan estää, koska hevosen on tällöin mahdotonta tai hyvin vaikea käyttää puunpuremiseen tarvitsemiaan lihaksia. Panta on sovitettava huolellisesti, jottei se haittaa hevosen hengitystä eikä estä sitä syömästä ja juomasta. Panta ei kuitenkaan lopeta tapaa. Puunpureminen saattaa lakata hevosen elinolojen tai hoidon muutosten myötä, mutta usein puunpuremisen täydellinen lopettaminen on hyvin vaikeaa.


title: José Carlos Castanho de Almeida

text: José Carlos Castanho de Almeida (s. 14. kesäkuuta 1930 Guareí) on brasilialainen roomalaiskatolinen piispa. Hänet vihittiin papiksi 8. joulukuuta 1953 ja nimitettiin Santosin hiippakunnan vihkipiispaksi sekä Urusin titulaaripiispaksi 3. maaliskuuta 1982. Piispaksi vihkiminen seurasi 2. toukokuuta. Pääkonsekraattorina toimi Paulo Evaristo Arns, jota avustivat José Lambert Filho ja David Picão.


title: José Carlos Castanho de Almeida

text: Castanho de Almeida sai 5. syyskuuta 1987 nimityksen Itumbiaran piispaksi. 23. maaliskuuta 1994 hänet nimitettiin Araçatuban piispaksi, jona hän toimi, kunnes erosi tehtävistään hiippakunnan johdossa 17. syyskuuta 2003.


title: Malou Ejdesgaard

text: Malou Ejdesgaard (s. 13. maaliskuuta 1991) on tanskalainen tennispelaaja. Parhaimmillaan hän on ollut kaksinpelissä WTA-listan sijalla 717 syyskuussa 2010 ja nelinpelissä sijalla 285 heinäkuussa 2012. Hän on voittanut urallaan kuusi ITF-turnausta nelinpelissä. Hän aloitti tenniksenpeluun 7-vuotiaana. Hänen valmentajanaan toimii Kim Peter.


title: Malou Ejdesgaard

text: Ejdesgaard saavutti ensimmäisen otteluvoittonsa WTA-tasolla nelinpelissä pelattuaan Caroline Wozniackin kanssa Kööpenhaminan turnauksessa vuonna 2010. He voittivat turnauksen ensimmäisellä kierroksella parin Stefanie Vögele ja Yvonne Meusburger.


title: Malou Ejdesgaard

text: Fed Cupissa Ejdesgaard on edustanut Tanskaa vuodesta 2010 lähtien seitsemässä maaottelussa.


title: Jenő Dalnoki

text: Jenő Dalnoki (12. joulukuuta 1932 Budapest – 4. helmikuuta 2006 Budapest) oli unkarilainen jalkapalloilija.


title: Jenő Dalnoki

text: Dalnoki voitti maajoukkueessa olympiakultaa Helsingissä 1952, jossa hän pelasi Unkarin joukkueen karsintakierroksen ottelun. Seuraavan maaottelunsa Dalnoki pelasi päivälleen neljä vuotta myöhemmin. Hän oli voittamassa myös olympiapronssia Roomassa 1960, jossa hän pelasi kaikissa Unkarin otteluissa. Maajoukkueessa hän pelasi kaikkiaan 14 ottelua vuosina 1952-1961.


title: Jenő Dalnoki

text: Dalnoki edusti Ferencvaros -seuraa koko ammattilaisuransa 1950–1966 ollen voittamassa liigamestaruutta 1963 ja 1964 ja Unkarin cupia 1958.


title: Tourville-sur-Arques

text: Tourville-sur-Arques on kunta Seine-Maritimen departementissa Ylä-Normandian hallintoalueella Ranskassa.


title: Tourville-sur-Arques

text: Kunnan tärkein nähtävyys on linna Château de Miromesnil.


title: Château de Miromesnil

text: Château de Miromesnil on linna Tourville-sur-Arquesin kunnassa Seine-Maritimen departementissa Ylä-Normandian hallintoalueella Ranskassa.


title: Château de Miromesnil

text: Linnan omistaa nykyään Vogüén kreivi, ja linnan 1700-luvulta peräisin oleva puutarha on yleisön nähtävillä kesäisin.


title: Château de Miromesnil

text: Nykyinen linna on rakennettu noin 1500-luvun lopulla. Paikalla on ollut linna aiemminkin, mutta siitä ei ole paljoa säilynyt. Sen sijaan linnan alueella on säilynyt Fécampin luostariin kuulunut St-Antoinen kappeli.


title: Château de Miromesnil

text: Linnassa on asunut Miromesnilin kolmas markiisi (1723–1796), joka palveli kuningas Ludvig XVI:n kanslerina.


title: Château de Miromesnil

text: Vuosina 1849–1853 linnan vuokrasivat de Maupassantit, ja heidän poikansa Guy de Maupassant, tuleva kirjailija, syntyi linnassa 5. elokuuta 1850.


title: Jacyr Francisco Braido

text: Jacyr Francisco Braido CS (s. 17. huhtikuuta 1940 Roca Sales) on brasilialainen roomalaiskatolinen piispa. Hänet vihittiin papiksi 22. helmikuuta 1970 ja nimitettiin Santosin hiippakunnan koadjuuttoripiispaksi 22. helmikuuta 1995. Piispaksi konsekroinnin suoritti 30. huhtikuuta Luciano Pedro Mendes de Almeida, jota avustivat David Picão ja Urbano José Allgayer. Braido asetettiin virkaansa 25. toukokuuta.


title: Jacyr Francisco Braido

text: 26. heinäkuuta 2000 Braidosta tuli Santosin piispa.


title: Qingchengvuori

text: Qingchengvuori () on vuori Dujiangyanin kaupungin lähistöllä Sichuanin maakunnassa Kiinassa. Aluetta pidetään taolaisuuden syntymäpaikkana. Qingchengvuoren rinteissä on 11 temppeliä ja luolia. Vuoren huippu kohoaa 2 434 metriin, jonne on rakennettu köysirata. Qingchengvuori lisättiin Unescon maailmanperintöluetteloon yhdessä Dujiangyanin kastelujärjestelmän kanssa vuonna 2000.


title: José Benedito Simão

text: José Benedito Simão (1. tammikuuta 1951 Caçapava – 27. marraskuuta 2015) oli brasilialainen roomalaiskatolinen piispa. Hänet vihki papiksi São Paulon arkkihiippakuntaan Paulo Evaristo Arns 7. kesäkuuta 1981. Hänet nimitettiin São Paulon vihkipiispaksi ja Tagarian titulaaripiispaksi 28. marraskuuta 2001. Piispaksi vihkiminen seurasi 25. tammikuuta 2002. Pääkonsekraattorina toimi Cláudio Hummes, jota avustivat Mauro Morelli ja Antônio Gaspar. Simão asetettiin virkaansa 9. maaliskuuta.


title: José Benedito Simão

text: Simão sai 24. kesäkuuta 2009 nimityksen Assisin piispaksi.


title: Hélio Paschoal

text: Hélio Paschoal CSS (26. huhtikuuta 1927 Vargem Grande do Sul – 22. marraskuuta 2005) oli brasilialainen roomalaiskatolinen piispa. Hänet vihittiin papiksi 15. elokuuta 1951 ja nimitettiin Livramento de Nossa Senhoran hiippakunnan johtoon 29. maaliskuuta 1967. Piispaksi vihkiminen seurasi 25. kesäkuuta. Pääkonsekraattorina toimi José Varani, jota avustivat José Pedro de Araújo Costa ja Tomás Vaquero.


title: Hélio Paschoal

text: Paschoal jäi eläkkeelle 21. tammikuuta 2004.


title: José Pedro de Araújo Costa

text: José Pedro de Araújo Costa (19. lokakuuta 1913 Serro – 28. heinäkuuta 1996) oli brasilialainen roomalaiskatolinen arkkipiispa. Hänet vihittiin papiksi 6. joulukuuta 1936 ja nimitettiin Caetitén hiippakunnan johtoon 25. toukokuuta 1957. Piispaksi vihkiminen seurasi 15. syyskuuta. Pääkonsekraattorina toimi Armando Lombardi, jota avustivat José Terceiro de Sousa ja José de Almeida Batista Pereira.


title: José Pedro de Araújo Costa

text: De Araújo Costa sai 28. joulukuuta 1968 nimityksen Uberaban koadjuuttoriarkkipiispaksi ja Marcellianan titulaariarkkipiispaksi. Hän toimi koadjuuttoriarkkipiispana, kunnes jäi eläkkeelle 17. kesäkuuta 1978. Hän osallistui Vatikaanin toiseen kirkolliskokoukseen.


title: José Terceiro de Sousa

text: José Terceiro de Sousa (7. heinäkuuta 1908 – 14. heinäkuuta 1983) oli brasilialainen roomalaiskatolinen piispa. Hänet vihittiin papiksi 30. marraskuuta 1933 ja nimitettiin Caetitén hiippakunnan johtoon 13. helmikuuta 1948. Piispaksi vihkiminen seurasi 20. kesäkuuta. Pääkonsekraattorina toimi Aureliano de Matos, jota avustivat Francisco de Assis Pires ja João Batista Portocarrero Costa.


title: José Terceiro de Sousa

text: Terceiro de Sousa erosi tehtävistään Caetitén piispana 9. joulukuuta 1955, jolloin hänet nimitettiin São Salvador da Bahian arkkihiippakunnan vihkipiispaksi ja Letopoliin titulaaripiispaksi. 9. marraskuuta 1957 hän sai nimityksen Penedon piispaksi, jona hän toimi, kunnes erosi 24. maaliskuuta 1976. Hän osallistui Vatikaanin toiseen kirkolliskokoukseen.


title: José Geraldo Oliveira do Valle

text: José Geraldo Oliveira do Valle CSS (s. 3. joulukuuta 1929 Leme) on brasilialainen roomalaiskatolinen piispa. Hänet vihittiin papiksi 10. tammikuuta 1954 ja nimitettiin Almenaran hiippakunnan johtoon 10. toukokuuta 1982. Piispaksi vihkiminen seurasi 23. heinäkuuta. Pääkonsekraattorina toimi Silvestre Luís Scandián, jota avustivat José Lambert Filho ja Antônio Alberto Guimarães Rezende.


title: José Geraldo Oliveira do Valle

text: Oliveira do Valle sai 31. elokuuta 1988 nimityksen Guaxupén koadjuuttoripiispaksi, ja 14. syyskuuta 1989 hänestä tuli sen piispa. Hän jäi eläkkeelle 19. huhtikuuta 2006.


title: Silvestre Luís Scandián

text: Silvestre Luís Scandián (s. 31. joulukuuta 1931 Iconha) on brasilialainen roomalaiskatolinen arkkipiispa. Hänet vihittiin Jumalan Sanan seuran papiksi 3. elokuuta 1958 ja nimitettiin Araçuaín hiippakunnan johtoon 4. tammikuuta 1975. Piispaksi vihkiminen seurasi 22. helmikuuta. Pääkonsekraattorina toimi Carmine Rocco, jota avustivat Geraldo de Proença Sigaud ja João Batista da Mota e Albuquerque.


title: Silvestre Luís Scandián

text: 18. elokuuta 1981 Scandián sai nimityksen Vitórian koadjuuttoriarkkipiispaksi, ja 27. huhtikuuta 1984 hänestä tuli sen arkkipiispa. Hän erosi tehtävistään arkkihiippakunnan johdossa 14. huhtikuuta 2004.


title: Hugo María Van Steekelenburg

text: Hugo María Van Steekelenburg (s. 15. lokakuuta 1937 Wateringen) on Brasiliassa toiminut alankomaalainen roomalaiskatolinen piispa. Hänet vihittiin fransiskaanien papiksi 8. kesäkuuta 1964 ja nimitettiin Almenaran hiippakunnan johtoon 23. kesäkuuta 1999. Piispaksi vihkiminen seurasi 24. syyskuuta. Pääkonsekraattorina toimi Diogo Reesink, jota avustivat Célio de Oliveira Goulart ja Geraldo Majela de Castro.


title: Hugo María Van Steekelenburg

text: Van Steekelenburg jäi eläkkeelle 19. kesäkuuta 2013.


title: Geraldo Majela de Castro

text: Geraldo Majela (João José) de Castro (24. kesäkuuta 1930 Montes Claros – 14. toukokuuta 2015) oli brasilialainen roomalaiskatolinen arkkipiispa. Hänet vihittiin premonstratensialaiseksi papiksi 8. joulukuuta 1953 ja nimitettiin Montes Clarosin hiippakunnan koadjuuttoripiispaksi 15. kesäkuuta 1982. Piispaksi vihkiminen seurasi 8. syyskuuta. Pääkonsekraattorina toimi José Alves de Sà Trindade, jota avustivat Serafim Fernandes de Araújo ja Norbert Jules François Calmels.


title: Geraldo Majela de Castro

text: De Castrosta tuli 1. kesäkuuta 1988 Montes Clarosin piispa, ja 25. huhtikuuta 2001 hän sai nimityksen sen arkkipiispaksi. Hän jäi eläkkeelle 7. helmikuuta 2007.


title: José Alves de Sà Trindade

text: José Alves de Sà Trindade (7. lokakuuta 1912 Lagoa Dourada – 8. maaliskuuta 2005) oli brasilialainen roomalaiskatolinen piispa. Hänet vihittiin papiksi 27. maaliskuuta 1937 ja nimitettiin Bonfimin hiippakunnan johtoon 4. syyskuuta 1948. Piispaksi vihkiminen seurasi 21. marraskuuta. Pääkonsekraattorina toimi Helvécio Gomes de Oliveira, jota avustivat João Batista Cavati ja Daniel Tavares Baeta Neves.


title: José Alves de Sà Trindade

text: Alves de Sà Trindade sai 27. toukokuuta 1956 nimityksen Montes Clarosin piispaksi, jona hän toimi, kunnes jäi eläkkeelle 1. kesäkuuta 1988. Hän osallistui Vatikaanin toiseen kirkolliskokoukseen.


title: Francisco Canindé Palhano

text: Francisco Canindé Palhano (s. 1. tammikuuta 1949 São José de Mipibu) on brasilialainen roomalaiskatolinen piispa. Hänet vihittiin papiksi Natalin arkkihiippakuntaan 2. helmikuuta 1975 ja nimitettiin Bonfimin hiippakunnan johtoon 26. heinäkuuta 2006. Piispaksi vihkiminen seurasi 21. lokakuuta. Pääkonsekraattorina toimi Matias Patrício de Macêdo, jota avustivat Jaime Vieira Rocha ja Heitor de Araújo Sales.


title: Heitor de Araújo Sales

text: Heitor de Araújo Sales (s. 29. heinäkuuta 1926 São José de Mipibu) on brasilialainen roomalaiskatolinen arkkipiispa. Hänet vihittiin papiksi Caicón hiippakuntaan 3. joulukuuta 1950 ja nimitettiin sen johtoon 5. toukokuuta 1978. Piispaksi vihkiminen seurasi 16. heinäkuuta. Pääkonsekraattorina toimi Eugênio de Araújo Sales, jota avustivat Nivaldo Monte ja Manuel Tavares de Araújo.


title: Heitor de Araújo Sales

text: 27. lokakuuta 1993 de Araújo Sales sai nimityksen Natalin arkkipiispaksi, jona hän toimi, kunnes jäi eläkkeelle 26. marraskuuta 2003.


title: Jules De Martino

text: Julian ”Jules” de Martino (s. 16. heinäkuuta 1969) on brittiläinen laulaja-lauluntekijä ja muusikko. Hän kuuluu popduo The Ting Tingsiin, jossa hän toimii taustalaulajana sekä soittaa rumpuja, bassoa, kitaraa ja koskettimia. Jules aloitti soittamaan rumpuja 13-vuotiaana.


title: Jules De Martino

text: Jules syntyi Albert Placessa Itä-Lontoossa irlantilaistaustaiselle äidille ja italialaiselle isälle. Hänellä on myös Maria-niminen isosisko.


title: Akihiko Hoshide

text: Akihiko Hoshide (, s. 28. joulukuuta 1968 Setagaya, Japani) on Japanin avaruusjärjestö JAXAn japanilainen astronautti.Hän lensi ensi kertaa avaruudessa kesäkuussa 2008 tehtäväspesialistina avaruussukkulalennolla STS-124. Hän oli vuonna 2012 avaruudessa toisella avaruuslennollaan Sojuz TMA-05M.


title: Akihiko Hoshide

text: Hoshido syntyi Setagayassa, Tokiossa, mutta vietti lapsuutensa New Jerseyssä, Yhdysvalloissa.Hoshide liittyi Japanin avaruusjärjestön (JAXA) edeltäjäorganisaatioon NASDA:an vuonna 1992 ja työskenteli japanilaisen kantoraketin H-II:n parissa kaksi vuotta. Vuodesta 1994 vuoteen 1999 hän oli NASDAn astronauttitoimiston astronauttien teknisen tuen tehtävissä auttaen japanilaisten astronauttien koulutusohjelman kehittämisessä. Hän tuki astronautti Koichi Wakataa hänen koulutuksessaan ja Wakatan sukkulalennolla STS-72.


title: Akihiko Hoshide

text: Helmikuussa 1999 NASDA valitsi Hoshiden yhdeksi kolmesta Kansainvälisen avaruusaseman (ISS) japanilaisesta astronauttikandidaatista. Hän sai ISS:n astronautin pätevyyden tammikuussa 2001. Hän on osallistunut ISS:n japanilaisen avaruuslaboratoriomoduulin Kibō:n ja rahtialus H-II Transfer Vehicle:n (HTV) laitteiden ja operaatioiden kehitystyöhön.


title: Akihiko Hoshide

text: Toukokuussa 2004 hän suoritti Sojuz-TMA:n lentoinsinööri 1:n koulutuksen Kosmonauttien koulutuskeskus Juri Gagarinissa Tähtikaupungissa, Venäjällä, minkä jälkeen hän siirtyi Johnsonin avaruuskeskukseen. Hän suoritti NASAn astronauttikoulutuksen ja liittyi sukkulalennon STS-124 "Discovery" (1.–14.6.2008) miehistöön tehtäväspesialistina toiselle kolmesta Kibōn asennuslennosta toukokuussa 2008.


title: Akihiko Hoshide

text: 15. heinäkuuta 2012 hänet laukaistiin lennolla Sojuz TMA-05M ISS-avaruusemalle osallistumaan puoli vuotta kestävälle lennolle ISS:n Retkikunta 32:n ja Retkikunta 33:n lentoinsinöörinä.


title: Euler-projekti

text: Euler-projekti on internet-sivusto, jolla on tietokoneella ratkaistaviksi tarkoitettuja laskennallisia tehtäviä.


title: Euler-projekti

text: Sivusto on nimetty kuuluisan ja erittäin tuotteliaan sveitsiläisen matemaatikon ja fyysikon, Leonhard Eulerin (1707-1783) mukaan. Tehtävien vaativuustaso vaihtelee alkupään helpoista tehtävistä loppupään usein jo huomattavia ongelmanratkaisutaitoja ja teoreettista tietoakin vaativiin tehtäviin. Tehtävien ratkaisemiseen voi käyttää itse valitsemaansa ohjelmointikieltä. Tehtävät ovat sellaisia, että ne voi ratkaista tehokkaalla ohjelmakoodilla normaalissa kannettavassa tai pöytätietokoneessa yleensä alle yhdessä minuutissa.


title: Euler-projekti

text: Tehtäviä on 17.7.2012 kannassa 391 kappaletta. Tehtävään vastataan ilmoittamalla oikea vastaus, joka yleensä on yksi luku, tosin iso sellainen. Järjestelmä tarkastaa vastauksen automaattisesti ja jos se on oikea, kasvattaa käyttäjän pistetiliä. Tämän jälkeen ratkaisusta on mahdollista keskustella tähän tarkoitetulla keskustelupalstalla.


title: Euler-projekti

text: Projektin aloitti Colin Hughes vuonna 2001 mathchallenge.net-sivuston alaosiona. Käytännössä projekti pyörii siten, että käyttäjät voivat ehdottaa uusia tehtäviä. Näistä tietty matemaatikoiden ja ohjelmoijien ryhmä valikoi sopivat ja muuntaa ne ratkaistaviksi ongelmiksi. Uusia tehtäviä julkaistaan säännöllisesti. Yleensä tahti on yksi tehtävä per viikonloppu. Nykyisin (17.07.2012) projektilla on noin 240000 ainakin yhden tehtävän ratkaissutta kirjautunutta käyttäjää eri puolilla maailmaa. Näistä noin 900 on suomalaisia. Projektin virallinen kieli on englanti, mutta projektista ylläpidetään muitakin kieliversioita.


title: Euler-projekti

text: Tyypillisesti Euler-projektin tehtävät liittyvät mm. logiikkaan, lukuteoriaan, kombinatoriikkaan, peliteoriaan tai geometriaan. Pelkällä raa’alla voimalla (brute force) ei ongelmia enää alkupään helpohkojen tehtävien jälkeen voi ratkaista. Vastauksen saaminen tavoitteeksi asetetussa minuutin laskenta-ajassa vaatii yleensä teoreettista tietoa, algoritmiosaamista ja ohjelmointitaitoa. Joukossa on kuitenkin myös sellaisia tehtäviä, joiden ratkaiseminen onnistuu pelkästään kynää ja paperiakin käyttäen tai jopa pelkästään päättelemällä.


title: Matias Patrício de Macêdo

text: Matias Patrício de Macêdo (s. 14. huhtikuuta 1936 Santana do Matos) on brasilialainen roomalaiskatolinen arkkipiispa. Hänet vihittiin papiksi Natalin arkkihiippakuntaan 14. heinäkuuta 1963 ja nimitettiin Cajazeirasin hiippakunnan johtoon 12. heinäkuuta 1990. Piispaksi vihkiminen seurasi 21. lokakuuta. Pääkonsekraattorina toimi Alair Vilar Fernandes de Melo, jota avustivat Manuel Tavares de Araújo ja Zacarias Rolim de Moura.


title: Matias Patrício de Macêdo

text: De Macêdo sai 12. heinäkuuta 2000 nimityksen Campina Granden koadjuuttoripiispaksi, ja 29. elokuuta 2001 hänestä tuli sen piispa. 26. marraskuuta 2003 de Macêdo nimitettiin Natalin arkkipiispaksi, jona hän toimi, kunnes jäi eläkkeelle 21. joulukuuta 2011.


title: Jaime Vieira Rocha

text: Jaime Vieira Rocha (s. 30. maaliskuuta 1947) on brasilialainen roomalaiskatolinen arkkipiispa. Hänet vihittiin papiksi Natalin arkkihiippakuntaan 1. helmikuuta 1975 ja nimitettiin Caicón hiippakunnan johtoon 29. marraskuuta 1995. Piispaksi vihkiminen seurasi 6. tammikuuta 1996. Pääkonsekraattorina toimi paavi Johannes Paavali II, jota avustivat Giovanni Battista Re ja Jorge María Mejía.


title: Jaime Vieira Rocha

text: Vieira Rocha sai 16. helmikuuta 2005 nimityksen Campina Granden piispaksi ja 21. joulukuuta 2011 Natalin arkkipiispaksi.


title: Manoel Delson Pedreira da Cruz

text: Manoel Delson Pedreira da Cruz (s. 10. heinäkuuta 1954 Biritinga) on brasilialainen roomalaiskatolinen piispa. Hänestä tuli kapusiini 17. tammikuuta 1978, ja hän sai pappisvihkimyksensä 5. heinäkuuta 1980. Hänet nimitettiin Caicón hiippakunnan johtoon 5. heinäkuuta 2006, ja piispaksi vihkiminen seurasi 24. syyskuuta. Pääkonsekraattorina toimi Geraldo Majella Agnelo, jota avustivat Matias Patrício de Macêdo ja Itamar Navildo Vian.


title: Itamar Navildo Vian

text: Itamar Navildo Vian (s. 27. elokuuta 1940 Roca Sales) on brasilialainen roomalaiskatolinen arkkipiispa. Hänet vihittiin kapusiinien papiksi 1. joulukuuta 1968 ja nimitettiin Barran (do Rio Grande) hiippakunnan johtoon 29. joulukuuta 1983. Piispaksi vihkiminen seurasi 8. huhtikuuta 1984. Pääkonsekraattorina toimi João Cláudio Colling, jota avustivat Nei Paulo Moretto ja Orlando Octacilio Dotti.


title: Itamar Navildo Vian

text: Vian sai 22. helmikuuta 1995 nimityksen Feira de Santanan piispaksi ja 16. tammikuuta 2002 arkkipiispaksi.


title: Luís Flávio Cappio

text: Luís Flávio Cappio (s. 4. lokakuuta 1946 Guaratinguetá) on brasilialainen roomalaiskatolinen piispa. Hänet vihki fransiskaanien papiksi Paulo Evaristo Arns 19. joulukuuta 1971, ja hänet nimitettiin Barran (do Rio Grande) hiippakunnan johtoon 16. huhtikuuta 1997. Piispaksi vihkiminen seurasi 6. heinäkuuta. Pääkonsekraattorina toimi Aloísio Leo Arlindo Lorscheider, jota avustivat Paulo Evaristo Arns ja Itamar Navildo Vian.


title: Francisco de Assis Dantas de Lucena

text: Francisco de Assis Dantas de Lucena (s. 19. lokakuuta 1963 Jardim do Seridó) on brasilialainen roomalaiskatolinen piispa. Hänet vihki papiksi Caicón hiippakuntaan Heitor de Araújo Sales 21. heinäkuuta 1991, ja hänet nimitettiin Guarabiran hiippakunnan johtoon 28. toukokuuta 2008. Piispaksi vihkiminen seurasi 17. elokuuta. Pääkonsekraattorina toimi Heitor de Araújo Sales, jota avustivat Jaime Vieira Rocha ja Manoel Delson Pedreira da Cruz. Dantas de Lucena asetettiin virkaansa 31. elokuuta.


title: João Batista Portocarrero Costa

text: João Batista Portocarrero Costa (7. kesäkuuta 1904 Vitória de Santo Antão – 6. tammikuuta 1959) oli brasilialainen roomalaiskatolinen arkkipiispa. Hänet vihittiin papiksi 30. lokakuuta 1927 ja nimitettiin Mossorón hiippakunnan johtoon 31. heinäkuuta 1943. Piispaksi vihkiminen seurasi 7. marraskuuta. Pääkonsekraattorina toimi Miguel de Lima Valverde, jota avustivat Adalberto Accioli Sobral ja Mário de Miranda Vilas-Boas.


title: João Batista Portocarrero Costa

text: Portocarrero Costa sai 3. heinäkuuta 1953 nimityksen Olinda e Recifen koadjuuttoriarkkipiispaksi ja Selgen titulaariarkkipiispaksi. Hän kuoli 54-vuotiaana virassa.


title: José de Medeiros Leite

text: José de Medeiros Leite (16. marraskuuta 1898 Mossoró – 6. maaliskuuta 1977) oli brasilialainen roomalaiskatolinen piispa. Hänet vihittiin papiksi 29. toukokuuta 1924 ja nimitettiin Oliveiran hiippakunnan johtoon 14. elokuuta 1945. Piispaksi vihkiminen seurasi 28. lokakuuta. Pääkonsekraattorina toimi Antônio dos Santos Cabral, jota avustivat Alexandre Gonçalves do Amaral ja João Batista Portocarrero Costa.


title: José de Medeiros Leite

text: De Medeiros Leite osallistui Vatikaanin toiseen kirkolliskokoukseen ja kuoli 78-vuotiaana virassa.


title: Alexandre Gonçalves do Amaral

text: Alexandre Gonçalves do Amaral (12. kesäkuuta 1906 Carmo da Mata – 5. helmikuuta 2002) oli brasilialainen roomalaiskatolinen arkkipiispa. Hänet vihittiin papiksi Belo Horizonten arkkihiippakuntaan 22. syyskuuta 1929 ja nimitettiin Uberaban piispaksi 5. elokuuta 1939. Piispaksi konsekroinnin suoritti 29. lokakuuta Antônio dos Santos Cabral, jota avustivat Manoel Nunes Coelho ja Inocêncio Engelke.


title: Alexandre Gonçalves do Amaral

text: 14. huhtikuuta 1962 Gonçalves do Amaral saimityksen Uberaban arkkipiispaksi, jona hän toimi, kunnes erosi tehtävistään 14. heinäkuuta 1978. Hän osallistui Vatikaanin toiseen kirkolliskokoukseen.


title: Inocêncio Engelke

text: Inocêncio Engelke (11. maaliskuuta 1881 Joinville – 16. kesäkuuta 1960) oli brasilialainen roomalaiskatolinen piispa. Hänet vihittiin fransiskaanien papiksi 31. tammikuuta 1907 ja nimitettiin Campanhan hiippakunnan koadjuuttoripiispaksi sekä Trapezopoliin titulaaripiispaksi 4. heinäkuuta 1924. Piispaksi vihkiminen seurasi 12. joulukuuta. Pääkonsekraattorina toimi João Francisco Braga.


title: Inocêncio Engelke

text: Engelkestä tuli 25. joulukuuta 1935 Campanhan piispa, jona hän toimi, kunnes kuoli 79-vuotiaana virassa.


title: Sandra Romain

text: Sandra Romain (s. 26. maaliskuuta 1978 Timișoara) on vuonna 2000 uransa aloittanut romanialainen pornonäyttelijä. Myös hänen sisarensa Alice Romain on esiintynyt pornoelokuvissa.


title: Sandra Romain

text: Romain on voittanut viisi AVN-palkintoa vuosina 2006–2007. Hän on naimisissa.


title: Chad Donovan

text: Chad Donovan (s. 11. tammikuuta 1972 Ohio) on yhdysvaltalainen homopornonäyttelijä. Hän aloitti uransa esiintyjänä vuonna 1994 ja aloitti lisäksi ohjaustyöt vuonna 2001. Hän on käyttänyt myös nimiä Chad Donavan ja Aaron West. Hän on 175-senttinen. Vuonna 2005 Donovanille myönnettiin Hall of Fame -paikat sekä GayVN- että Grabby-palkintojen jaon yhteydessä.


title: Barrett Long

text: Barrett Long (s. 8. marraskuuta 1982) on yhdysvaltalainen homopornonäyttelijä, joka aloitti uransa esiintyjänä vuonna 2002. Hän on sittemmin myös ohjannut. Hän on 188-senttinen. Hän on esiintyessään käyttänyt myös nimeä Steve Turbo. Long on nähty top-rooleissa. Hän on voittanut muun muassa GayVN-palkinnon kategoriassa "Best Cum Shot" vuonna 2009.


title: Miramax

text: Miramax Films on yhdysvaltalainen elokuvayhtiö, jonka Harvey Weinstein perusti yhdessä veljensä Bob Weinsteinin kanssa vuonna 1979. Yhtiön nimi muodostui heidän vanhempiensa etunimistä Max ja Miriam. Alun perin yhtiö perustettiin tarkoituksena tuoda levitykseen suurten elokuvayhtiöiden epäkaupallisiksi leimaamia elokuvia. Veljekset myivät Miramaxin Disneylle 80 miljoonalla dollarilla vuonna 1993.


title: Miramax

text: Kuuluisia Miramaxin elokuvatuotantoja ovat muun muassa "Pulp Fiction" (1994), "The Crying Game", "Englantilainen potilas" (1996), "Holy Smoke – pyhässä pilvessä" (1999) ja "Prozac Nation" (2001).


title: Miramax

text: Miramax on myös levittänyt elokuvia. Näihin kuuluu muiden muassa Asterix & Obelix-, Pokémon- ja Bionicle-elokuvia.


title: Brännskär

text: Brännskär on saari Nauvon eteläosassa. Saarella on kalastajatila ja venesatama. Saaristotilaa hallinnoi Turunmaan Saaristosäätiö. 50 hehtaarin kokoisella saarella asui vuonna 2000 yksi henkilö.


title: Mohamed el-Bisatie

text: Mohamed el-Bisatie () (s. 1937 Egypti – 14. heinäkuuta 2012 Egypti) oli egyptiläinen kirjailija.


title: Mohamed el-Bisatie

text: El-Bisatie vietti lapsuutensa Niilin suistossa. Hän ryhtyi kirjoittamaan novelleja lehtiin vuonna 1962. Hänen ensimmäinen kokoelmansa ilmestyi 1968, ja sittemmin hän julkaisi toistakymmentä romaania ja kuusi novellikokoelmaa. Romaaneja ja novelleja on käännetty esimerkiksi englanniksi, ranskaksi, italiaksi ja espanjaksi.


title: Mohamed el-Bisatie

text: El-Bisatie sai useita palkintoja. Hänelle myönnettiin muun muassa Sultan Oweis -palkinto 2001 ja Sawiris-palkinto 2009. Romaani "Hunger" oli Booker Prize Foundationin hallinnoiman International Prize for Arabic Fiction -palkinnon ehdokkaana 2009.


title: Mohamed el-Bisatie

text: Hän kirjoitti omaelämäkerran, joka on ilmestynyt englanniksi nimellä "And the Train Comes".


title: Lars Petter Nordhaug

text: Lars Petter Nordhaug (s. 14. toukokuuta 1984 Lillehammer) on norjalainen maantiepyöräilijä, joka kilpaili ammattilaisena 2005–2017.


title: Lars Petter Nordhaug

text: Nordhaug aloitti uransa maastopyöräilijänä, kunnes vaihtoi lajikseen maantiepyöräilyn. Hän voitti Norjan maantieajomestaruuden vuonna 2006 sekä maastopyöräilymestaruuden vuonna 2008. Vuonna 2010 hän siirtyi uuteen Team Sky -ammattilaistalliin. Hän edusti Belkin Pro Cycling Team -joukkuetta 2013–2014, kunnes palasi Team Sky -talliin 2015. Viimeisellä ammattilaiskaudellaan 2017 hän edusti Aqua Blue Sportia. Hän voitti World Tour -sarjaan kuuluvan Grand Prix Cycliste de Montréal -kilpailun 2012 kukistettuaan loppukirissä Moreno Moserin ja Aleksandr Kolobnevin.


title: Mervin valloitus

text: Mervin valloitus tarkoittaa Venäjän keisarikunnan suorittamaa Mervin kaupungin valloitusta nykyisen Turkmenistanin alueella helmikuussa 1884. Kaupunki saatiin antautumaan ilman varsinaisia sotatoimia.


title: Mervin valloitus

text: Mervin valloitus liittyi niin sanottuun suureen peliin eli Venäjän ja Britannian kilpailuun Keski-Aasiassa. Venäjä oli voittanut Geok-Tepen taistelussa turkmeenit ja ottanut linnoituksen haltuunsa, mutta voiton jälkeen venäläiset olivat luvanneet olla etenemättä Merviin brittien huolestuttua Afganistanin turvallisuudesta Venäjän edetessä alueelle. Lupauksista huolimatta Mervin valloitusta alettiin suunnitella nopeasti salassa. Suunnitelmissa hyödynnettiin muun muassa brittien tuolloista vetäytymistä Afganistanissa levittämällä huhua, että britit olivat vetäytyneet keisarin käskystä. Merviläisiä turkmeenipäälliköitä oli myös kutsuttu uuden keisarin Aleksanteri III:n kruunajaisiin, jossa heidät tutustutettiin Venäjän armeijan voimaan. Merviin päätettiin lopulta lähettää vakooja. Tehtävään valittiin muslimitaustainen luutnantti Alikhanov. Turkmeenien oletettiin luopuvan ilman taistelua, mutta jos niin ei kävisi, Alikhanovin tuli tutkia kaupungin puolustuksia.


title: Mervin valloitus

text: Alikhanov johti helmikuussa 1882 Merviin kauppakaravaaniksi naamioitunutta joukkoa, jonka mukana oli puoli tusinaa aseistautuneita miehiä ja kaksi muuta venäläisupseeria. Karavaani saapui kaupunkiin yöllä välttääkseen tarkemman tarkistuksen. Kaupungissa oli jo useita venäläisten puolella olleita turkmeenipäälliköitä, joille oli kerrottu karavaanista etukäteen. He ottivat karavaanin vastaan ja julistivat aamulla venäläisen seurueen saapuneen kaupunkiin säännöllisten karavaaniyhteyksien luomiseksi lähimpään venäläisten hallitsemaan paikkaan eli Ašgabatiin. Tämän johdosta turkmeenipäälliköt päättivät pitää kokouksen. Alikhanov ja hänen seurueensa ottivat osaa kokoukseen. Alikhanov pyysi lupaa purkaa seurueensa tavarat ja myydä ne paikallisille kauppiaille. Eräs turkmeenipäällikkö ehdotti, että ensin Mervin ja Venäjän hallituksen pitäisi käydä keskusteluja. Alikhanov ei suostunut siihen, vaan uhkasi lähteä kaupungista ja lisäsi ettei hän tiennyt, miten Venäjällä asiaan suhtauduttaisiin, mutta että keisari todennäköisesti suuttuisi tiedosta. Turkmeenipäälliköt sanoivat lopulta, että Alikhanov seurueineen voisi jäädä kaupunkiin vaikka pysyvästi, mutta hän ilmoitti tarvitsevansa vain pari päivää. Karavaani lähtikin takaisin, mutta Alikhanov jäi kaupunkiin.


title: Mervin valloitus

text: Kaupungissa Alikhanov keskittyi paitsi puolustuksien kartoittamiseen, myös venäläisvastaisten turkmeenipäälliköiden vaikutusvallan vähentämiseen. Helmikuussa 1884 hän ilmoitti venäläisille kaiken olevan valmista. Sattumalta samaan aikaan britit olivat kiinni Sudanissa eivätkä voineet asialle mitään. Venäläisten ensimmäinen toimenpide oli noin 130 kilometrin päässä kaupungista olevan Tejendin keitaan valtaus. Alikhanov kutsui kaupungin päälliköt koolle ja kehotti näitä antautumaan venäläisille. Hän väitti Tejendin valloittaneiden joukkojen olleen vain suuremman armeijan etujoukkoja. Hän lupasi lisäksi, että jos turkmeenit antautuisivat, kaupunkiin ei sijoitettaisi venäläisiä joukkoja, tai korkeintaan kuvernööri ja hänen apulaisiaan. Suurin osa turkmeeneista oli jo menettänyt halunsa vastarinnalle. Kokouksen jälkeen he päättivät hyväksyä keisarin ylivallan alueella.


title: Mervin valloitus

text: Kokouksen jälkeen Alikhanov sähkötti 14. helmikuuta Pietariin Aleksanteri III:lle kaupungin antautuneen. Vähän tämän jälkeen Tejendin vallanneet joukot tulivat kaupunkiin ja ottivat sen linnoitukset haltuunsa. Keisari ylensi henkilökohtaisesti verettömän valtauksen taanneen Alikhanovin majuriksi. Myöhemmin hänestä tuli eversti ja valtaamansa kaupungin kuvernööri. Britit saivat tietää valtauksesta vain päivää keisaria myöhemmin. Valtausta oli kuitenkin jo osattu odottaa, mutta sille ei voitu mitään. Valtausta pidettiin uhkana etenkin Intialle, sillä Mervin ja Intian välillä ei ollut samanlaisia maantieteellisiä esteitä, kuin Venäjän aiemmin valloittamista Hivasta, Buharasta ja Kokandista. Venäläiset olivat lisäksi samoihin aikoihin kukistaneet vastarinnan Kaukasuksella, ja siten armeija vapautui sieltä.


title: Mervin valloitus

text: Britit esittivät venäläisille vastalausekirjelmän, jossa he syyttivät näitä lupauksiensa rikkomisesta. Venäläiset vastasivat, että turkmeenit itse olivat ehdottaneet liittämistä. Alkaneet keskustelut johtivat lopulta siihen, että valtiot päättivät sopia rajalinjan Keski-Aasiaan. Rajan vetäminen ei kuitenkaan ollut ongelmatonta, ja maat ajautuivat lopulta sodan partaalle.


title: Oruro

text: Oruro on vanha kaivoskaupunki Bolivian länsiosassa Andien vuoristossa, noin 3 700 metrin korkeudella merenpinnasta. Kaupungin perustivat espanjalaiset vuonna 1606, alun perin nimellä "Real Villa de Don Felipe de Austria". Oruro perustettiin alun perin hopeakaivosten vuoksi. Hopeavarojen myöhemmin ehdyttyä perustettiin tinakaivoksia.


title: Oruro

text: Kaupungissa oli vuonna 2012 noin 264 900 asukasta..


title: Oruro

text: Kaivosteollisuuden ansiosta Orurossa on hyvä rautatielinja, mutta matkustajajunia kulkee vain etelään Uyuniin ja siitä eteenpäin. Sitä kautta on mahdollista päästä Argentiinan rajalle tai Chileen.


title: Mohamed Malimey

text: Mohamed Malimey on somalialainen jalkapallovalmentaja ja entinen pelaaja. Vuodesta 2010 hän on toiminut Brasilian ensimmäisessä divisioonassa pelaavan Sport Club Internacionalin apulaisvalmentajana.


title: Mohamed Malimey

text: Malimey on syntynyt Mogadishussa, Somalian pääkaupungissa. Jalkapallouransa hän aloitti Englannissa vuonna 2006 liittyen puoliammattilaisena Lewisham Borough FC:iin. Hän pelasi muun muassa Englannin liigaotteluissa.


title: Mohamed Malimey

text: Malimey eteni urallaan valmentajaharjoittelijaksi vuonna 2007 ja työskenteli päävalmentajan apulaisena Lewisham Borough FC:ssä liittyen London Football Coaches Association (LFCA) valmentajayhdistykseen. Kaudella 2008–2009 hän toimi seuransa ykköstiimin päävalmentajana. Lokakuussa 2009 Malimey sai UEFA:n 'B'-diplomin.


title: Mohamed Malimey

text: Malimey muutti Porto Alegreen, Brasiliaan vuonna 2010 Sport Club Internacionalin valmentajavaihtoon. Malimeylle tarjottiin turkkilaisen seuran Fenerbahçen valmentajan tehtäviä, mutta hän päätti jäädä Brasiliaan syventyäkseen paremmin brasilialaiseen valmennustapaan ja tekniikkaan. Interissä Malimey opiskeli valmentaja Jorge Fossatin johdolla.


title: Copacabana (Bolivia)

text: Copacabana on pikkukaupunki Boliviassa, Titicaca-järven rannalla. Noin 6 000 asukkaan kaupunki sijaitsee 3 841 metrin korkeudella merenpinnasta La Pazin departementissa Perun rajan tuntumassa. Se on Bolivian suosituimpia matkailukohteita ja sieltä lähdetään järviretkille pyhille inkojen saarille, Isla del Soliin ja Isla de la Lunaan. Kaupungin suosiota lisää Etelä-Amerikan tärkein pyhimyshahmo Copacabanan neitsyt.


title: Maija-Liisa Friman

text: Maija-Liisa Friman (o.s. Sirviö, s. 1952 Iisalmi) on suomalainen diplomi-insinööri, yritysjohtaja ja hallitustyön ammattilainen. Vuonna 2005 ja uudelleen vuonna 2012 hänet arvioitiin Suomen vaikutusvaltaisimmaksi naiseksi yritysmaailmassa Talouselämä-lehden vuosittaisessa Päättäjänaiset-katsauksessa.


title: Maija-Liisa Friman

text: Friman valmistui kemian diplomi-insinööriksi Teknillisestä korkeakoulusta 1978. Ensimmäinen työ oli Kemiran Harjavallan lannoitetehtaan käyttöinsinöörinä, sitten 1982–1990 Kemiran tehtävissä Meksikossa ja Georgian osavaltion Savannah'ssa Yhdysvalloissa. Vuonna 1992 Friman meni toimitusjohtajaksi ruotsalaisomisteiseen kipsilevy-yhtiöön Gyprociin. Vuonna 2000 hän siirtyi energiayhtiö Vattenfall Oy:n toimitusjohtajaksi ja toimi sitten Aspocomp Groupin toimitusjohtajana 2004–2007.


title: Maija-Liisa Friman

text: Vuodesta 2007 Friman on keskittynyt hallitustyöskentelyyn useissa merkittävissä yrityksissä ja yhteisöissä. Vuonna 2012 Talouselämä-lehti arvioi hänet Suomen vaikutusvaltaisimmaksi päättäjänaiseksi. Hän toimi tuolloin hallituksen puheenjohtajana Ekokemissä ja Helsingin Diakonissalaitoksessa, varapuheenjohtajana Neste Oilin hallituksessa sekä jäsenenä ja tarkastusvaliokunnan puheenjohtajana TeliaSonerassa ja Finnairissa. Hän istui myös Ruotsin valtion omistaman rautamalmiyhtiö LKAB:n hallituksessa.


title: Maija-Liisa Friman

text: Friman on ollut hallituksen jäsenenä myös muun muassa Metso Oyj:ssä 2003–2012, Suomen Lääketieteen Säätiössä 2003–2011, Keskinäinen Eläkevakuutusyhtiö Ilmarisessa 2005–2009, Sponda Oyjssä 2001–2007, Helsingin Suomalaisessa Yhteiskoulussa 2002–2006, Rautaruukki Oyj:ssä 2002–2004 sekä Empower Oy:ssä 2000–2004.


title: Maija-Liisa Friman

text: Maija-Liisa Frimanin puoliso on ekonomi, varatuomari Kaj Friman. Heillä on aikuinen tytär.


title: Carlos Condit

text: Carlos Jose Condit (s. 26. huhtikuuta 1984), joka tunnetaan myös lempinimellä Natural Born Killer (NBK), on yhdysvaltalainen vapaaottelija. Hän voitti Ultimate Fighting Championship -promootion tilapäisen välisarjan mestaruuden 4. helmikuuta 2012 ottelussa Nick Diazia vastaan. Condit on myös entinen World Extreme Cagefighting -promootion välisarjan mestari. Vapaaottelusivusto Sherdog listasi Conditin parhaimmillaan maailman toiseksi parhaaksi välisarjan ottelijaksi 2012, tuolloin loukkaantumisen vuoksi tauolla olleen Georges St. Pierren jälkeen ja 10. parhaaksi pound for pound -listallaan.


title: HMS Walney

text: HMS Walney (viirinumero Y04) oli Britannian Kuninkaallisen laivaston Banff-luokan sluuppi, joka palveli toisessa maailmansodassa. Alus oli alun perin lend lease -sopimuksen nojalla Yhdysvaltain luovuttama Yhdysvaltain rannikkovartioston kutteri "USCG Sebago".


title: HMS Walney

text: Alus tilattiin Yhdysvaltain rannikkovartioston Lake-luokan kutterina General Engineering and Drydock Companyltä Oaklandista Kaliforniasta. Alus laskettiin vesille 10. helmikuuta 1930 nimellä "USCG Sebago" ja se valmistui puoli vuotta myöhemmin 2. syyskuuta.


title: HMS Walney

text: Alus liitettiin 12. toukokuuta 1941 Britannian kuninkaalliseen laivastoon nimellä "HMS Walney". Kesäkuussa alus liitettiin Londonderryn sluuppiviirikköön suojaamaan Atlantin saattueita ja se siirtyi Britteinsaarille. Alus suojasi 24. heinäkuuta St. Johnsista Newfoundlandista lähtenyttä saattuetta. Britteinsaarille saavuttuaan alus siirrettiin 14. elokuuta Liverpoolissa telakalle.


title: HMS Walney

text: Palattuaan palvelukseen alus liitettiin 9. syyskuuta läntisen reitin alaiseen 41. saattajaryhmään, jonka tehtävänä oli suojata Britteinsaarilta Länsi-Afrikkaan matkanneita saattueita. Se suojasi 12. syyskuuta Bathurstiin matkannutta saattuetta OS6, josta se erkani liittyäkseen "HMS Hartlandin" kanssa suojaamaan Freetownista saapuvaa saattuetta SL88 ja Gibraltarilta saapuvaa saattuetta HG74 Liverpooliin. Alus erkani 18. lokakuuta saattueista aloittaen matkansa Belfastiin, jossa se siirrettiin telakalle 20. lokakuuta.


title: HMS Walney

text: Aluksen palattua palvelukseen 31. lokakuuta se palasi 41. saattajaryhmään. Se suojasi 7. marraskuuta "HMS Hartlandin" kanssa saattueen OS11 Bathurstiin, jossa se erkani saattueesta aloittaen matkansa Freetowniin. Alus suojasi 30. marraskuuta 29 kauppalaivan saattueen SL49 Freetownista Liverpooliin, jossa se erkani saattueesta 20. joulukuuta siirtyen Belfastiin. Saavuttuaan Belfastiin alus siirrettiin 22. joulukuuta telakalle, jossa sille asennettiin HF D/F -laitteisto.


title: HMS Walney

text: Telakalta palattuaan alus liittyi läntisen reitin alaisuuteen 4. tammikuuta 1942. Alus suojasi seuraavana päivänä saattueen OS16 Bathurstiin, jossa se erkani saattueesta aloittaen matkan Freetowniin. Alus suojasi 27. tammikuuta "HMS Hartlandin" kanssa saattueen SL99 Freetownista Britteinsaarille. Aluksen erottua saattueesta se siirtyi 16. helmikuuta Belfastiin, jossa se siirrettiin seuraavana päivänä telakalle.


title: HMS Walney

text: Palvelukseen palattuaan alus palasi 41. saattajaryhmään 26. helmikuuta. Se törmäsi 3. maaliskuuta "SS Empire Dolphinin" kanssa vaurioituen lievästi vesirajan yläpuolelle. Seuraavana päivänä alus suojasi "HMS Hartlandin" kanssa saattueen OS21 Liverpoolista Länsi-Afrikkaan. Saattajat erkanivat 23. maaliskuuta saattueesta paikallissaattajien saavuttua Freetownista, jonka jälkeen ne liittyivät palaavaan saattueeseen SL104. "HMS Walney" erkani saattueesta 12. huhtikuuta aloittaen matkan Chathamiin, jossa se siirrettiin telakalle 20. huhtikuuta.


title: Ammunta kesäolympialaisissa 2012 – miesten 50 metrin vapaapistooli

text: Miesten 50 m pistooli ammuttiin 5. elokuuta Royal Artillery Barracksissa.


text: Ennen olympialaisten alkua voimassa olleet maailman- ja olympiaennätykset:


title: Ammunta kesäolympialaisissa 2012 – miesten 50 metrin pienoiskiväärin moniasentokilpailu

text: Miesten 50 mkiväärin asentokilpailu ammuttiin 6. elokuuta Royal Artillery Barracksissa.


title: Korujen valmistus

text: Korujen valmistus () on Carles Codinan kirjoittama 160-sivuinen kirja, jossa esitellään korujen tekoa kullasta tai hopeasta ja erilaisia työstökuvauksia, mm. happosyövytys, granulointi eli rakeistus, patinointi ja saranoiden valmistus. Kirja esittää myös kuvauksia vahamallien veistämisestä ja valamisesta.


title: Ammunta kesäolympialaisissa 2012 – miesten trap

text: Miesten trap ammuttiin 5. ja 6. elokuuta Royal Artillery Barracksissa.


title: Toronton metro

text: Toronton metro on metrojärjestelmä, joka palvelee Toronton suurkaupunkialuetta Kanadassa. Se avattiin 30. maaliskuuta 1954 Kanadan ensimmäisenä metrona. Metrolla on tärkeä asema kaupungin joukkoliikenteessä: vuonna 2014 sillä tehtiin päivittäin keskimäärin 1,1 miljoonaa matkaa.


title: Toronton metro

text: Järjestelmään kuuluu kolme varsinaista metrolinjaa ja yksi maanpäällinen rata, Scarborough RT. Radan kokonaispituus on lähes 70 kilometriä ja sen varrella on 69 asemaa.


title: Ammunta kesäolympialaisissa 2012 – naisten 50 metrin pienoiskiväärin moniasentokilpailu

text: Naisten 50 metrin kiväärin asentokilpailu ammuttiin 4. elokuuta Royal Artillery Barracksissa.


title: Masalitit

text: Masalitit ovat mabakieltä ja arabiaa puhuva kansa Sudanin Pohjois-Darfurin maakunnan Dar Masalitin piirikunnassa sekä Tšadin puolella rajaa Adrén seudulla. Osa kansasta asuu lännempänä Tšadissa. Uskonnoltaan masalitit ovat muslimeja. Heidän lukumääräkseen arvioidaan yli 350 000 henkeä.


title: Masalitit

text: Kansan pääelinkeino on maanviljely. Tärkeimmät viljelykasvit ovat hirssi ja maapähkinät sekä alueen eteläosassa myös durra, okra, seesami, mangot ja korianteri. Nuoriso hakeutuu ansiotöihin Sudanin kaupunkeihin. 1980-luvulta lähtien masalitit ovat joutuneet mukaan Darfurin konfliktiin.


title: Else Holmelund Minarik

text: Else Holmelund Minarik (13. syyskuuta 1920 – 12. heinäkuuta 2012) oli yhdysvaltalainen lastenkirjailija, joka tunnetaan "Pikku Karhu" -lastenkirjasarjasta. Siitä on suomennettu kuusi kirjaa.


title: Dazat

text: Dazat ovat tedojen ohella toinen tubujen pääryhmistä. He asuvat tedojen eteläpuolella Sahelin vyöhykkeellä Tšadissa ja Nigerin itäosassa. Dazan kieltä eli dazagaa pidetään yleensä tubun (tedan) murteena.


title: Dazat

text: Eri klaaneihin jakautuneita dazoja arvioidaan olevan yli 200 000 henkeä. Uskonnoltaan he ovat muslimeja. Ryhmän pääelinkeino on paimentolaisuuteen perustuvaa karjanhoito. Kotieläimiä ovat kamelit, hevoset, lampaat ja vuohet. Lisäksi harjoitetaan keinokasteluun perustuvaa maanviljelyä (taateleita, viljaa ja vihanneksia) sekä kaupankäyntiä. Sahelin kuivuus on pakottanut miehet etsimään ansiotöitä kaupungeista.


title: Dazat

text: Dazojen alaisuuteen kuuluu erityinen käsityöläisryhmä aza (azza).


title: Ammunta kesäolympialaisissa 2012 – naisten 10 metrin ilmapistooli

text: Naisten 10 metrin ilmapistooli ammuttiin 29. heinäkuuta Royal Artillery Barracksissa.


title: HMS Waveney

text: HMS Waveney on ollut neljän Britannian kuninkaallisen laivaston aluksen nimenä.


title: Lehto (runo)

text: Lehto on marilaisen kirjailijan Sergei Tšavainin vuonna 1905 kirjoittama runo. Kirjailijaa innoitti samana vuonna tapahtunut Venäjän vallankumous, joka toi tuulahduksen vapaammista oloista. Lehto on ensimmäinen marinkielinen taideruno.


title: Lehto (runo)

text:
Tšavain julkaisi runostaan toisen, pitemmän version vuonna 1921 У саска ("U saska", suom. Uusi hedelmä) -kokoelmassaan ja merkitsi sen alle päivämäärän 8.7.1920.
Runo mariksi:


title: Lehto (runo)

text:
Ото
Ик тымык ото уло мемнан элыште,
Шога тудо ото кугу ер серыште.


title: Lehto (runo)

text:
Тушто ладыра деч ладыра пушеҥге кушкеш,
Тушто мотор деч мотор саска шочеш.


title: Lehto (runo)

text:
Тушто, ужар лышташ лоҥгаште, шӱшпык мура,
Тудо ото гыч ерышке яндар памаш йога.


title: Lehto (runo)

text:
Тушто шудыжат ужаргырак,
Тушто пеледышыжат сылнырак.


title: Lehto (runo)

text:
Тудо отым мый йӧратем,
Тушто пушеҥге руышым мый вурсем."
Professori Raija Bartensin kääntämänä:


title: Lehto (runo)

text:
Lehto
Meidän maassamme on hiljainen lehto.
Se sijaitsee suuren järven rannassa.


title: Lehto (runo)

text:
Siellä kasvavat mitä vankimmat puut,
siellä kukkivat mitä kauneimmat kukat,


title: Lehto (runo)

text:
siellä laulaa satakieli vihreässä lehvistössä.
Siitä lehdosta virtaa järveen kirkas lähde.


title: Lehto (runo)

text:
Sillä ruoho on vihreämpää,
sillä kukkaset ovat ihanampia.


title: Lehto (runo)

text:
Sitä lehtoa rakastan,
sen puiden kaatajan kiroan.
sananmukaisesti (käännös ):


title: Lehto (runo)

text:
Lehto
Yksi hiljainen lehto on meidän maassa,
Seisoo se lehto suuren järven rannassa.


title: Lehto (runo)

text:
Siellä tanakkaa tanakampi puu kasvaa,
Siellä kaunista kauniimpi kukka syntyy.


title: Lehto (runo)

text:
Siellä, vihreiden lehtien lomassa, satakieli laulaa,
Siitä lehdosta järveen puhdas lähde virtaa.


title: Lehto (runo)

text:
Siellä ruohokin on vihreämpi,
Siellä kukkakin on kauniimpi.


title: Lehto (runo)

text:
Sitä lehtoa minä rakastan,
Siitä puun kaatajan minä kiroan.
Karjalalaisen kirjailijan Jaakko Rugojevin kääntämänä:


title: Lehto (runo)

text:
Lehto
On kotoisella seudullamme lehto hiljainen,
suuren järven vesiin läikkyy kuvajaiset sen.


title: Lehto (runo)

text:
Puut tuuheimpina kunnaillamme kauniit kasvavat,
kedot ihanaisimpina siellä kukkivat.


title: Lehto (runo)

text:
Ja laulu satakieliemme latvoissa soi,
järven rantaa kohti rientäin puro karkeloi.


title: Lehto (runo)

text:
Myös heinä siellä heilimöipi kaikkein raikkahin,
värit syöpyneet on parhaat meidän kukkasiin.


title: Lehto (runo)

text:
Niille yksin rakkauteni kaiken omistan.
Ken lehdon hakkaa – mustaan manaan sen ma kiroan.


title: NHL-kausi 1983–1984

text: NHL-kausi 1983–1984 oli National Hockey Leaguen historian 67. kausi. Sen aikana 21 NHL-joukkuetta pelasi kukin 80 runkosarjaottelua. Stanley Cupin vei nimiinsä Edmonton Oilers, joka kukisti finaalisarjassa New York Islandersin otteluvoitoin 4–1. Näin Oilers päätti neljä aiempaa mestaruutta voittaneen Islandersin valtakauden.


title: NHL-kausi 1983–1984

text: Runkosarjan pistepörssin voitti Edmonton Oilersia edustanut Wayne Gretzky, joka teki kauden aikana yhteensä 205 tehopistettä pelaamissaan 74 ottelussa. Mukaan mahtui kauden avausottelusta 5. lokakuuta 1983 alkanut ja 28. tammikuuta 1984 päättynyt pisteputki, jonka aikana hän keräsi vähintään yhden tehopisteen 51 ottelussa peräkkäin. Kyseessä on NHL:n ennätys. Gretzkyn lisäksi vain Mario Lemieux on pystynyt yli 30 ottelun pisteputkeen. Kauden päätteeksi Gretzkylle myönnettiin Hart Memorial Trophy viidennen kerran peräkkäin. Pudotuspeleissä Oilersin Mark Messier keräsi 19 ottelussa 26 tehopistettä, joista 8 oli maaleja. Suoritustensa myötä Messier palkittiin Conn Smythe Trophyllä ensimmäisen ja ainoan kerran urallaan. Pudotuspelien pistepörssin voittaja oli Wayne Gretzky. Hän teki niiden aikana 35 pistettä 19 ottelussa.


title: NHL-kausi 1983–1984

text: "Lyhenteiden selitys: O = pelatut ottelut, V = voitot, H = häviöt, T = tasapelit, Pist. = pisteet, + = tehdyt maalit, − = päästetyt maalit. Pudotuspeleihin päässeet joukkueet on lihavoitu."


title: NHL-kausi 1983–1984

text: "Lyhenteiden selitys: O = pelatut ottelut, M = maalit, S = syötöt, Pist. = pisteet, RM = rangaistusminuutit"


title: Ammunta kesäolympialaisissa 2012 – naisten 25 metrin urheilupistooli

text: Naisten 25 metrin pistooli ammuttiin 1. elokuuta Royal Artillery Barracksissa.


text: Ennen olympialaisten alkua voimassa olleet maailman- ja olympiaennätykset:


title: Furit

text: Furit ovat nilosaharalaisiin furkieliin kuuluvaa furia puhuva kansa Darfurin tasangolla Sudanissa ja sen lähialueilla Tšadissa. Heitä arvioidaan olevan lähes 800 000 henkeä. Tärkeimmät ryhmät ovat kunjara, tunjara ja daju.


title: Furit

text: Furit muodostivat 1500-luvulla syntyneen Darfurin sulttaanikunnan pääkansallisuuden. Sana "Darfur" tarkoittaa ”furien maata”. Vuonna 1874 alue liitettiin Egyptiin ja vuonna 1916 Anglo-egyptiläiseen Sudaniin. Maan itsenäistyttyä osa fureista pyrki sulautumaan Sudanin arabeihin. 1980-luvulta lähtien alue on kärsinyt Darfurin konfliktista, jossa on surmattu satoja tuhansia ihmisiä ja yli kaksi miljoonaa on joutunut pakenemaan kodeistaan.


title: Furit

text: Kansan perinteisiä elinkeinoja ovat osittain keinokasteluun perustuva maanviljely sekä karjanhoito. Tärkeimmät viljelykasvit ovat hirssi, riisi, vehnä, durra, vihannekset ja puuvilla. Kotieläimiä ovat naudat, lampaat, vuohet ja kamelit. Käsityöammatteihin kuuluu metallin ja nahkan käsittely, saviastioiden, korujen ja luuesineiden valmistus sekä niinimattojen kutominen.


title: Furit

text: Tiiviisti rakennetut kylät koostuvat savitiilistä pystytetyistä neliskulmaisista ja tasakattoisista taloista, joita ympäröivät talousrakennukset ja puutarhat sekä savitiilinen aita. Miesten vaatetukseen kuuluu pitkä ja leveä vaalea paita sekä avarat housut. Naiset pukeutuvat värikkäisiin tai tummiin leninkeihin ja peittävät kasvonsa hartiahuivilla. Ruokavalioon kuuluu pippurilla ja sipulilla maustettuja jauho- ja riisiruokia, vihanneksia ja maitotuotteita.


title: Furit

text: Furien sukujärjestelmässä on matrilineaarisia piirteitä. Avioliitto on matrilokaalinen (aviopuolisot asettuvat asumaan vaimon perheen luokse). Uskonnoltaan furit ovat sunnalaisia muslimeja. Pieni osa harjoittaa perinteistä uskontoa.


title: Ammunta kesäolympialaisissa 2012 – naisten skeet

text: Naisten skeet ammuttiin 29. heinäkuuta Royal Artillery Barracksissa.


title: Mabakielet

text: Mabakielet on yksi nilosaharalaisten kielten ryhmistä. Niitä puhutaan Tšadissa, Sudanissa ja Keski-Afrikan tasavallassa. Kielten puhujamäärä on ehkä noin 300 000 henkeä.


title: Mabakielet

text: Mabakieliä ovat muun muassa masalit (yli 200 000 puhujaa), karanga, maba ja runga. Historiallisesti tärkein on maba, joka toimi Wadain valtakunnan hallitsevan luokan kielenä. Mabaa osataan edelleen laajalti Tšadin kaakkoisosassa ja Sudanin rajaseuduilla.


title: Ammunta kesäolympialaisissa 2012 – naisten trap

text: Naisten trap ammuttiin 4. elokuuta Royal Artillery Barracksissa.


title: Tarvaris Jackson

text: Tarvaris DeAndre Jackson (s. 21. huhtikuuta 1983 Montgomery, Alabama) on yhdysvaltalainen amerikkalaisen jalkapallon pelaaja, pelipaikaltaan pelinrakentaja. Hän pelaa tällä hetkellä NFL-liigan Seattle Seahawksissa, ja on ammattilaisurallaan edustanut myös Minnesota Vikingsia.


title: Tarvaris Jackson

text: Minnesota Vikings varasi Alabaman osavaltionyliopiston joukkueessa yliopistojalkapalloa pelanneen Jacksonin vuoden 2006 NFL:n varaustilaisuudessa, toisen kierroksen viimeisenä pelaajana. Vikingsissa hän pelasi viiden kauden ajan, joista suurimman osan ajasta varamiehenä. Kesällä 2011 Jackson teki sopimuksen Seattle Seahawksin kanssa, jossa hänestä tehtiin välittömästi joukkueen ykköspelinrakentaja.


title: Tarvaris Jackson

text: Kaudella 2012 Jackson taistelee aloittajan paikasta yhdessä vapaana agenttina hankitun Matt Flynnin ja tulokas Russell Wilsonin kanssa. Lähtökohtaisesti Green Bay Packersin entisen varamiehen Flynnin uskotaan olevan joukkueen ykkösvaihtoehto.


title: Liban Abdi

text: Liban Abdi (s. 1988 Burao, Somalia) on somalialainen jalkapalloilija. Hän päätyi pakolaisena Norjaan, jossa hän asui Oslossa. Hän kävi peruskoulun ja asui Oslon itäisessä lähiössä Stovnerissa.


title: Liban Abdi

text: Abdi on ensimmäisenä somalimaaurheilijana tehnyt ammattisopimuksen Sheffield United seuran kanssa. Pelattuaan Newport Pagnellin ja Buckingham Townin joukkueissa hän teki vaikutuksen Sheffieldiin. Hänen uransa käynnistyi "Football Unites, Racism Divides" -ohjelman avulla.


title: Liban Abdi

text: Tehtyään kahden vuoden sopimuksen 2008 Abdi oli lainassa Bladesin sisarseurassa Ferencvárosissa saamassa lisää kokemusta.


title: Seneca Wallace

text: Seneca Isayha Wallace (s. 6. elokuuta 1980 Sacramento, Kalifornia) on yhdysvaltalainen amerikkalaisen jalkapallon pelaaja, pelipaikaltaan pelinrakentaja. Hän pelaa tällä hetkellä NFL-liigan Cleveland Brownsissa, ja on ammattilaisurallaan edustanut myös Seattle Seahawksia.


title: Seneca Wallace

text: Seattle Seahawks varasi Iowan valtionyliopiston joukkueessa yliopistojalkapalloa pelanneen Wallacen vuoden 2003 NFL:n varaustilaisuudessa, tilaisuuden neljännellä kierroksella. Seahawksissa hän pelasi viiden kauden ajan, joista suurimman osan ajasta varamiehenä. Kesällä 2010 Wallace teki sopimuksen Cleveland Brownsin kanssa, jossa hän jakoi vastuuta yhdessä nuoren Colt McCoyn ja veteraani Jake Delhommen kanssa.


title: Seneca Wallace

text: Nopeutensa ja atleettisuutensa ansiosta Wallacea on ajoittain käytetty myös laitahyökkääjänä.


title: German Karatševski

text: German Evgenievitš Karatševski (; s. 17. heinäkuuta 1968) on venäläinen entinen hiihtäjä.


title: German Karatševski

text: Karatševski kilpaili Albertvillen olympialaisissa 1992 10 kilometrin matkalla ja takaa-ajossa. Hän oli 10 kilometrin matkalla 62. ja sijoittui takaa-ajossa 43:ksi. Karatševski osallistui maailmancupissa viiteen osakilpailuun ja sai parhaan sijoituksensa 30 kilometrin kisassa Kavgolovossa 1993, jossa hän oli 17. nopein.


title: Vjatšeslav German

text: Vjatšeslav Mihailovitš German (; s. 17. heinäkuuta 1972) on valkovenäläinen entinen maantiepyöräilijä.


title: Vjatšeslav German

text: German voitti vuonna 1996 maansa mestaruuden maantieajossa. Hän osallistui lajissa samana vuonna myös Atlantan olympiakisoihin, joissa hän joutui keskeyttämään.


title: Arizonansypressi

text: Arizonansypressi ("Cupressus arizonica") on varsinaisten sypressien ("Cupressus") sukuun ja sypressikasvien ("Cupressaceae") heimoon kuuluva ainavihanta havupuu. Se kasvaa luonnonvaraisena Yhdysvaltain lounaisosien ja Meksikon pohjoisosien vuoristoissa. Eräät tutkijat luokittelevat lajin yhdessä muiden amerikkalaisten sypressien suvun lajien kanssa sukuun "Callitropsis" tai sukuun "Hesperocyparis". Arizonansypressillä on useita muunnoksia, jotka toisinaan luokitellaan omiksi lajeikseen. Näistä tunnetuin on laajalti koristekasvina käytetty "Cupressus arizonica" var. "glabra" eli ”siloarizonansypressi”, jota usein myös pidetään omana lajinaan "Cupressus glabra".


title: Arizonansypressi

text: Arizonansypressi on ainavihanta puu. Se kasvaa noin 25 metriä korkeaksi suotuisissa oloissa ja jää pienemmäksi ja joskus pensasmaiseksi kuivien olojen tai maastopalojen vaikutuksesta. Puun runko kasvaa yleensä rinnankorkeusläpimitaltaan 60–90 senttimetriä leveäksi, enimmillään noin 1,6-metriseksi. Puu on muodoltaan yleensä leveän kartiomainen. Oksat ovat lähinnä vaakasuuntaisesti harottavia.


title: Arizonansypressi

text: Kaarna on harmaan- tai mustanruskeaa ja vanhemmiten yleensä syvän uurteista ja säikeistä. Nuorilla puilla kaarna on sileää. Muunnoksilla "Cupressus arizonica" var. "glabra" ja var. "stephensonii" kaarna on sileää läpi koko puun elinkaaren ja hilseilee levyinä vanhemmiten. Versot ovat poikkileikkaukseltaan nelikulmaisia. Ne haarautuvat ristikkäisesti ja siirottavat kaikkiin suuntiin.


title: Arizonansypressi

text: Lehdet ovat suomumaisia, pitkäsuippuisia ja noin 2 millimetriä pitkiä. Taimilla lehdet ovat neulasmaisia. Lehtien selkäpuolella on hartsinysty, pihkaa erittävä rauhanen, jossa on usein näkyvä pihkapisara. Lehdet ovat yleensä väritykseltään harmahtavanvihreitä ja varsinkin muunnoksella var. "glabra" hieman sinertäviä.


title: Arizonansypressi

text: Arizonansypressi on yksikotinen. Hedekävyt ovat 2–5 millimetriä pitkiä. Siemenkävyt ovat pyöreitä tai pitkänpyöreitä ja 2–3 senttimetriä leveitä halkaisijaltaan. Ne kiinnittyvät oksiin lyhyellä varrella. Kävyt ovat ruskeita tai harmahtavia ja usein aluksi vahapintaisia. Kävyissä on 6–8 käpysuomua, joiden kärjessä on yleensä kartiomainen ota. Käpysuomut ovat asettuneet 3–4 vastakkaiseen pariin. Siemenet ovat 4–5 millimetriä pitkiä. Yhdessä kävyssä on tavallisesti noin 90–120 siementä.


title: Arizonansypressi

text: Arizonansypressi on pitkään luokiteltu sypressien sukuun "Cupressus", mutta 2000-luvun geneettisten tutkimusten myötä eräät tutkijaryhmät, kuten Little et al. (2006) ja Bartel et al. (2009) ovat jakaneet suvun ja luokitelleet arizonansypressin yhdessä useiden muiden amerikkalaisten sypressilajien kanssa sukuun "Callitropsis" tai sukuun "Hesperocyparis".


title: Arizonansypressi

text: Arizonansypressillä on perinteisesti katsottu olevan useita muunnoksia, joskin eräät tutkijat luokittelevat osan tai kaikki omiksi lajeikseen, toiset eivät tunnista niitä edes omiksi muunnoksikseen.Arizonansypressi esiintyy luontaisena Pohjois-Amerikassa Yhdysvaltain lounaisosissa 1 000–1 500 metrin korkeudella merenpinnasta sekä Meksikon pohjoisosissa 1 000–2 200 metrin korkeudella. Lajin tyyppimuunnos "Cupressus arizonica" var. "arizonica" esiintyy Yhdysvalloissa Arizonassa, New Mexicossa ja Texasissa sekä Meksikossa Chihuahuan, Coahuilan, Durangon, Tamaulipasin ja Zacatecasin osavaltioissa. Muunnos var. "glabra" esiintyy suppealla alueella Arizonassa. Muunnos var. "montana" kasvaa ainoastaan Baja Californiassa Sierra de San Pedro Mártir -vuoristossa. Muunnos var. "nevadensis" esiintyy suppealla alueella eteläisessä Kaliforniassa. Muunnos var. "stephensonii" kasvaa ainoastaan yhdessä metsikössä Kalifornian San Diegon piirikunnassa.


title: Arizonansypressi

text: Arizonansypressi viihtyy aurinkoisilla paikoilla ja muodostaa avoimia metsiköitä. Sen elinalueiden keskimääräinen vuosittainen sadanta on 400–600 millimetriä, josta suurin osa sataa kesällä ja talvella, kun taas keväät ja syksyt ovat hyvin kuivia. Arizonansypressi kasvaa usein kuivilla alueilla jokirannoilla ja kanjonien pohjilla, harvoissa sekalajisissa metsissä ja pensastoalueilla. Se muodostaa usein metsiä monien eri mänty- ("Pinus"), kataja- ("Juniperus") ja tammilajien ("Quercus") kanssa.


title: Arizonansypressi

text: Laji on sopeutunut elinalueensa maastopaloihin, ja puun kävyt ovat usein serotiinisia, joten ne aukeavat ja vapauttavat siemenet vasta tulen kuumentaessa niitä. Tällöin siemenet itävät palon jälkeen. Arizonansypressi ei lisäänny kasvullisesti, vaan ainoastaan siemenestä itämällä ja puu tarvitsee jossakin määrin paloja uusiutuakseen.


title: Arizonansypressi

text: Arizonansypressin puuaines on kevyttä, suhteellisen pehmeää ja sen tiheys on 0,48 kg/dm. Oikein käsiteltynä puu on hyvin kestävää. Sitä käytetään sisustukseen, rakentamiseen ja aitoihin sekä jonkin verran polttopuuna, joskin puun elinalueet ovat niin hajanaisia ja vaikeakulkuisia, ettei laji ole kaupallisesti merkittävä sahapuuna.


title: Arizonansypressi

text: Arizonansypressiä käytetään istutuspuuna metsitykseen ja eroosion ehkäisemiseen. Lajia ja erityisesti sen muunnosta var. "glabra" myös viljellään koristekasvina laajalti luontaisen levinneisyysalueensa ulkopuolella lauhkean vyöhykkeen ja välimerenilmaston alueella. Koristekäytössä se on yleinen suuressa osassa lauhkeaa Pohjois-Amerikkaa ja Eurooppaa. Lajin istutusta on kokeiltu myös Suomessa. Koristepuukäyttöön on kehitetty joitakin viljelylajikkeita, kuten sinertävälehtinen "Cupressus arizonica" var. "glabra" 'Blue Ice'. Arizonansypressiä on kasvatettu myös joulupuuksi.


title: Zahra Bani

text: Zahra Bani (s. 31. joulukuuta 1979 Mogadishu, Somalia) on somalialais-italialainen keihäänheittäjä. Vuonna 1989 Bani muutti Somaliasta Torinoon, Italiaaan italialaisen isänsä ja somalialaisen äitinsä kanssa alkaen pelata lentopalloa. Pian hän kuitenkin löysi oman lajinsa, keihäänheiton.


title: Zahra Bani

text: Bani teki henkilökohtaisen ennätyksensä 62,75 metriä yleisurheilun MM-kilpailuissa 2005 Helsingissä. Tämän jälkeen hänellä on ollut kuitenkin terveysongelmia, jotka ovat pudottaneet suorituskykyä. Italian tilastoissa Bani on toisella tilalla Claudia Coslovichin jälkeen.


title: Amnesia: A Machine for Pigs

text: Amnesia: A Machine for Pigs on The Chinese Roomin tekemä ja Frictional Gamesin julkaisema itsenäinen jatko-osa selviytymiskauhupelille "". Peli asettuu samaan maailmaan edeltäjänsä kanssa, mutta eri aikaan. Siinä on myös kokonaan uudet hahmot ja juoni. Peli tuli ennakkotilattavaksi 16. elokuuta ja julkaistiin 10. syyskuuta 2013. Se on ostettavissa videopelipalveluista kuten esimerkiksi Steamista.


title: Amnesia: A Machine for Pigs

text: Peli sijoittuu vuoden 1899 Lontooseen uudenvuoden aattona ja tarina keskittyy Oswald Mandukseen, varakkaaseen teollisuusmieheen ja teurastajaan, jolle on tragediasta syntynyt "persoonallisuuden jakautuminen", sekä hänen suhteeseensa lapsiinsa. Mandus palaa "tuhoisalta" matkaltaan Meksikosta, jossa tragedia iski. Kuumeen kourissa Mandus näkee lukuisia unia pimeästä koneesta, kunnes hän palaa tajuihinsa. Hän ei aavistakaan, että kuukausia on kulunut, ja herätessään hän kuulee moottorin jylinän ja mysteerinen kone käynnistyy. Matkallaan pelaaja voi löytää päiväkirjamerkintöjä ja äänitteitä, jotka hieman valaisevat viime kuukausien tapahtumia. Lisäksi pelaaja voi katsoa Manduksen omia merkintöjään päiväkirjaansa siitä, mitä seuraavaksi tulisi tehdä. Tämä nimenomaan on ratkaisevaa kertomuksen ymmärtämisen kannalta.


title: Amnesia: A Machine for Pigs

text: Peli sisältää useita toisiinsa kytkeytyviä tarinoita. Osa sijoittuu menneisyyteen, osa nykyhetkeen, ja jotkin ovat selvästi todellisia kun taas toiset saattavat olla kuviteltuja.


title: Amnesia: A Machine for Pigs

text: Peli alkaa siitä, kun Mandus herää talossaan toipuessaan sairaudestaan ja hän alkaa kuulla kaksostensa, Edwinin ja Enochin, kutsuvan häntä. Taloa tutkimalla selviää, että Manduksen vaimo Lilibeth kuoli synnytyksessä ja Manduksella olleen niin paljon työkiireitä, ettei viettänyt paljoa aikaa näiden kanssa. Tästä huolimatta Mandus lupasi Lilylle pitävänsä huolta lapsistaan. Kykenemättä muistamaan viime kuukausien tapahtumia, hän lähtee matkalle löytääkseen lapsensa samalla, kun heidän lähes härnäävät huutonsa johdattavat häntä läpi aution talon.


title: Amnesia: A Machine for Pigs

text: Ennen pitkää Mandus saa puhelun 'Insinööriksi' itsensä paljastavalta salaperäiseltä ääneltä, joka kertoo, että Edwin ja Enoch ovat loukussa syvällä heidän allaan. Hänelle kerrotaan, että 'Kone' on sabotoitu sekä tulvan peittämä, ja että ainoa keino poikien pelastamiseksi on mennä syvyyksiin ja korjata vahinko. Kykenemätön muistamaan Koneen tarkoitusta tai sen luojaa, Mandus onnistuu livahtamaan aina vain syvemmälle maan uumeniin katujen, kirkon ja vanhan varaston kautta. Laskeutumisensa aikana Mandus törmää Ihmissikoihin, epämuodostuneisiin ja sikamaisiin kammotuksiin, jotka partioivat syvyyksiä, joiden läpi hän laskeutuu. Salaperäisen äänen uudet soitot ohjaavat häntä ja kertovat, että hänen lapsensa ovat välittömässä vaarassa sabotaasin aiheuttaman tulvaveden nousemisen takia.


title: Amnesia: A Machine for Pigs

text: Tietämättä kuka Koneen on sabotoinut, Mandus lopulta astuu hirvittävän vehkeen sisimpään sydämeen, kun salaperäinen ääni käskee hänen aktivoida sen viimeinkin. Sen tehtyään hän kuitenkin joutuu maksamaan suuren hinnan. Kun Kone alkaa tulla takaisin voimiinsa, Mandus saa palautettua viimeisetkin muistikuvansa. Kun hän palasi tutkimusretkeltään Meksikosta, Manduksen valtasi pakkomielle, joka johtui hänen näystään tulevaisuuteen. Kerättyjen muistiinpanojen mukaan näyn aiheutti taivaankappaleeksi vihjattu pallo, jota hän ja lapset kutsuivat munaksi. Hän näki 1900-luvun tulevat kauhut, hänen lapsensa kuolevan Sommen taistelussa ja viattomien kärsimyksen kuoleman, sodan sekä tautien takia. Näyn hulluksi ajamana, Mandus päätti, ettei hän voisi sallia niiden tapahtuvan, joten hän rakensi Koneen ottaakseen ihmiset ja tehdäkseen sen luomuksista maailman uudelleen (vihjaus Ihmissioista). Hän alkoi ajatella, ettei maailma ollut muuta kuin sikojen täyttämä, ja että heidän tulisi näyttää ulkoisestikin sellaiselta, millaisia he ovat sisäisesti. Sitten hän tappoi Edwinin ja Enochin itse säästääkseen heidät kohtaloltaan Sommessa ja tehdäkseen heistä ensimmäiset Koneen uhrit.


title: Amnesia: A Machine for Pigs

text: Kun Mandus palautti Koneen toimintaan, se lähetti Ihmissiat Lontoon kaduille keräämään pahaa aavistamattomia uhreja ravinnokseen. Kauhun valtaamana kaupungin kaaoksesta ja tekemisistään, Mandus tajuaa olleensa alun perin sabotoija, ja vannoo saattavan aloittamansa asian päätökseen laskeutumalla vielä kerran Koneen sydämeen tuhotakseen sen. Kun hän jälleen tuhoaa siitä merkitseviä osia, Insinööri yrittää järkeillä Manduksen kanssa kertoen, että maailma olisi parempi, jos Koneen annettaisiin syödä jokainen Lontoosta ja sen jälkeen loputkin väestöstä. Juuri ymmärtäneenä, että Insinööri on murtunut osa häntä itseään, Mandus astuu sisimpään kammioon ja aktivoi osan Koneesta uhratakseen itsensä kauheuksien loppumisen tähden. Kun hammasrattaat lakkaavat pyörimästä, Koneen valot himmenevät ja Insinöörin ääni vaikenee. Mandus kuolee tietäen, että hän on puhdistautunut synneistään 1900-luvun koittaessa.


title: Amnesia: A Machine for Pigs

text: Peli on ensimmäisen persoonan kuvakulmasta pelattava selviytymiskauhupeli. Pelaaja tutkii ympäristöään lyhdyn avulla ja päiväkirjamerkinnät sekä muistiinpanot antavat tietoa päähenkilön menetetystä muistista. Jotkin "The Dark Descentistä" tutut elementit on poistettu ja joitakin uusia lisätty. Yksi syy tähän on tarjota kokeneille "The Dark Descentin" pelaajille uusi pelikokemus. Inventaario on poistettu, kuten on öljy ja tuluksetkin. Tästä syystä suurin osa pelin pulmista pohjautuu ympäristön fyysiseen vuorovaikutukseen. Myös ensimmäisestä pelistä tuttu mielenterveysmekaniikka on poistettu, mikä tarkoittaa sitä, että pimeys ja olentojen katsominen ei enää aiheuta haittoja. Terveys palautuu ennalleen tietyn ajan kuluttua, jos pelaaja ottaa vahinkoa.


title: Amnesia: A Machine for Pigs

text: Pelin kenttäsuunnittelua on mainostettu "merkittävästi erilaiseksi" kuin "The Dark Descentissä", tarkoittaen muun muassa isompia alueita ja ulkoympäristöjä. Tekoälyä säädettiin myös, jotta pelaajat eivät voisi ennakoida vihollisten käyttäytymistä alkuperäisestä pelistä saatujen kokemusten perusteella. Pelin ydin on kuitenkin säilytetty samana kuin "The Dark Descentissä", jotta fanit saisivat lisää sitä, mistä he pitivät alkuperäisessä pelissä, eivätkä pettyisi.


title: Amnesia: A Machine for Pigs

text: "in" jälkeen Frictional Games kertoi haluavansa jatkaa Amnesia-sarjaa, mutta heillä ei ollut aikaa uuden pelin tekoon. Myöhemmin he tapasivat Dan Pinchbeckin The Chinese Roomista GDC Europessa, jossa syntyi ajatus uudesta pelistä. Se oli alun perin tarkoitettu vain pieneksi modiksi, mutta laajeni myöhemmin itsenäiseksi peliksi


title: Amnesia: A Machine for Pigs

text: Pelin kehitys alkoi vuonna 2011, ja se oli tarkoitus julkaista vuoden 2012 halloweenina, mutta julkaisua siirrettiin vuoden 2013 alkuun. Myöhemmin pelin julkaisu siirtyi keväälle. Toukokuussa Frictional Gamesin perustaja Jens Nilsson kertoi forumilla, että peliä ei saada valmiiksi aikanaan, joten julkaisua jouduttiin siirtämään edelleen. Elokuussa peli tuli ennakkotilattavaksi ja sen julkaisupäiväksi asetettiin 10. syyskuuta.


title: Manuel Eguiguren Galarraga

text: Manuel Eguiguren Galarraga (1. tammikuuta 1930 – 15. heinäkuuta 2012) oli espanjalaissyntyinen, Boliviassa toiminut roomalaiskatolinen piispa. Hänet vihittiin fransiskaanien papiksi 13. maaliskuuta 1954 ja nimitettiin El Beni o Benin apostolisen vikariaatin vihkipiispaksi sekä Salapian titulaaripiispaksi 30. marraskuuta 1981. Piispaksi vihkiminen seurasi 18. huhtikuuta 1982. Pääkonsekraattorina toimi Alfio Rapisarda, jota avustivat Luis Aníbal Rodríguez Pardo ja Carlos Anasagasti Zulueta.


title: Manuel Eguiguren Galarraga

text: Eguiguren Galarraga jäi eläkkeelle 6. kesäkuuta 2007.


title: Loni Sanders

text: Loni Sanders (s. 12. tammikuuta 1958) on entinen yhdysvaltalainen pornonäyttelijä.


title: Loni Sanders

text: Sanders syntyi valkoiselle yhdysvaltalaiselle miehelle ja japanilaiselle naiselle, jotka tapasivat kun Sandersin isä toimi lentäjänä Korean sodassa. Sanders työskenteli alkuun mallina useissa miestenlehdissä, kuten "Penthouse"ssa, "Swankissa" ja "Genesiksessä".


title: Loni Sanders

text: Sanders siirtyi pornovideoihin tavattuaan pornonäyttelijä Mike Rangerin, josta sittemmin tuli hänen miehensä. Hän esiintyi alkuun vain miehensä ja naisten kanssa, mutta siirtyi sittemmin esiintymään myös muiden miesten kanssa. Andersin nuorekas ulkonäkö teki hänestä pian suositun ja hänen uransa oli huipussaan 1970-80 -lukujen taitteessa. Erottuaan miehestään Sanders siityi tuottajaksi Vivid Videolle. Sanders on nimetty AVN Hall of Fameen ja XRCO Hall of Fameen.


title: Leiurus quinquestriatus

text: Leiurus quinquestriatus on Pohjois-Afrikassa sekä Lähi-idässä tavattava skorpioni. Sitä pidetään yhtenä maailman myrkyllisimmistä skorpionilajeista.


title: Leiurus quinquestriatus

text: "L. quinquestriatus" on noin 90–120 mm pitkäksi kasvava oljenkeltainen skorpionilaji, mutta värityksessä esiintyy jonkin verran vaihtelua. Pyrstön viides jaoke on yleensä muuta pyrstöä tummempi, mutta tummuus saattaa etenkin nuorilla yksilöillä olla lähes huomaamatonta. Raajat ovat melko hentorakenteiset. Pyrstö on pitkä. Sakset ovat pitkät ja kapeat. Koiraat ovat naaraita pienempiä ja hoikempia.


title: Leiurus quinquestriatus

text: Lajia tavataan Afrikassa Marokosta Egyptiin ja Somaliaan sekä Aasiassa Israelista ja Turkista Omaniin ja Pakistaniin saakka.


title: Leiurus quinquestriatus

text: Tyypillisenä skorpionilajina "L. quinquestriatus" on yöaktiivinen ja elintavoiltaan piilotteleva. Lajin luonnollisena elinympäristönä ovat erilaiset kuivat ympäristöt, erityisesti kuumat ja kuivat autiomaat. Skorpioni piilottelee kivien alla tai eläinten kaivamissa koloissa. Se pystyy myös itse kaivautumaan jopa 20 cm syvyyteen maan alle.


title: Leiurus quinquestriatus

text: Skorpionin myrkky on sekoitus useita hermostoon ja sydämen toimintaan vaikuttavia komponentteja ja sen LD50-arvo on 0,16 – 0,50 mg/kg. Pisto on erittäin tuskallinen, muttei yleensä tapa muuten tervettä aikuista ihmistä. Lapsille pisto on hengenvaarallinen. Tutkimusten mukaan reaktio jää 97% tapauksista paikalliseksi. "L. quinquestriatuksen" myrkkyä tutkitaan intensiivisesti lääkkeeksi mm. aivokasvainten ja diabeteksen hoidossa.


title: Leiurus quinquestriatus

text: Lajia kasvatetaan terraarioeläimenä.


title: Seikkailu Tokiossa

text: Seikkailu Tokiossa () on Lloyd Baconin ohjaama yhdysvaltalainen musikaalielokuva, joka ilmestyi vuonna 1951. Musikaalin pääosissa ovat Betty Grable ja Dan Dailey heidän viimeisessä yhteistyössään. Sivuosissa ovat muun muassa Danny Thomas ja Dale Robertson.


title: Seikkailu Tokiossa

text: "Seikkailu Tokiossa" perustuu Arnold Auerbachin ja Harold Romen Broadway-musikaalirevyyn "Call Me Mister" (1946), josta Albert E. Lewin ja Burt Styler laativat käsikirjoituksen. Musikaalirevyystä muutettiin myös Betty Grablen sotaelokuvan "Meidän lentäjien kesken" (1941) uudelleenfilmatisointi.


title: Seikkailu Tokiossa

text: "Seikkailu Tokiossa" sai ensi-iltansa kotimaassaan 31. tammikuuta vuonna 1951 New Yorkissa. Helmikuussa 1951 musikaali meni maanlaajuiseen levitykseen. Suomessa elokuva sai ensi-iltansa 5. joulukuuta vuonna 1952. "Seikkailu Tokiossa" on 20th Century Foxin tuottama. Elokuva kuvattiin Technicolor-menetelmällä.


title: Seikkailu Tokiossa

text: "Seikkailu Tokiossa" -elokuvan tehtiin 1,9 miljoonan dollarin budjetilla; elokuva tuotti Yhdysvalloissa 2,7 miljoonaa dollaria. "Seikkailu Tokiossa" oli Betty Grablen viimeisiä menestyselokuvia hänen kassamagneettitähtensä hiipuessa.


title: Emil Petaja

text: Emil Theodore Petaja (12. huhtikuuta 1915 Milltown, Montana – 17. elokuuta 2000 San Francisco, Kalifornia) oli amerikansuomalainen kirjailija. Hän kirjoitti etupäässä scifi- ja fantasiakirjallisuutta, mutta myös salapoliisi- ja lännentarinoita. Petaja hyödynsi tarinoissaan usein kalevalaista mytologiaa.


title: Emil Petaja

text: Petaja syntyi Montanassa suomalaissyntyisille vanhemmille. Hän aloitti kirjailijanuransa 1940-luvulla kirjoittamalla lyhyitä kertomuksia kioskikirjoihin, ja työskenteli samoihin aikoihin valokuvaajana ja myöhemmin kirjakaupan pitäjänä. Petaja muutti aikuistuttuaan Los Angelesiin ja kirjoitti siellä asuessaan 14 romaania ja 150 lyhyttä kertomusta. Hän käytti myös kirjailijanimeä "E. Theodore Pine".


title: Emil Petaja

text: Vuonna 1995 tieteis- ja fantasiakirjailijoiden yhdistys "Science Fiction and Fantasy Writers of America (SFWA)" nimesi Petajan "Author Emeritukseksi".


title: Radio Studio 54 Network

text: Radio Studio 54 Network eli Studio 54 Network on italialainen yksityinen radioasema. Se sijaitsee Locrissa, Calabriassa ja palvelee ensisijaisesti Calabrian, Sisilian ja Apulian asukkaita. Asema lähettää 24 tuntia vuorokaudessa ohjelmaa, joka lähetetään myös maailmanlaajuisesti internetin kautta suoratoistona.


title: Younghusbandin retkikunta

text: Younghusbandin retkikunta oli brittien tekemä hyökkäys Tiibetiin vuosina 1903–1904. Hyökkäys tehtiin Venäjän vaikutusvallan vähentämiseksi alueella, jonne heidän uskottiin lähettäneen edustajiaan. Virallinen syy oli kuitenkin tiibetiläisten tekemät väitetyt rajaloukkaukset. Britit voittivat tiibetiläiset ja peloistaan huolimatta he eivät löytäneet venäläisiä valtaamastaan Lhasasta.


title: Younghusbandin retkikunta

text: Britit olivat huolestuneet Intian turvallisuudesta niin sanotun Suuren pelin aikana, jolloin Venäjä laajentui Keski-Aasiaan. Intian varakuningas George Curzon huolestui tilanteesta erityisesti kun tiibetiläisiä edustajia kävi Venäjällä vuosina 1900 ja 1901. Lisäksi Venäjän ja Kiinan huhuttiin vuonna 1902 tehneen salaisen sopimuksen Tiibetin liittämisestä Venäjään. Seuraavana vuonna Curzon lähetti niin sanotun Tiibetin rajavaltuuskunnan Lhasaan solmimaan kauppa- ja muita suhteita Tiibetiin. Valtuuskuntaa johti Younghusband. Valtuuskunta saapui Tiibetiin kesäkuussa, mutta kiinalaiset ja tiibetiläiset kieltäytyivät neuvottelemasta brittien kanssa niin kauan kuin he olivat Tiibetin alueella. Tämän takia valtuuskunta leiriytyi viideksi kuukaudeksi Khamba Jongiin noin 20 kilometrin päähän Sikkimin ja Tiibetin rajasta.


title: Younghusbandin retkikunta

text: Häpeällinen epäonnistuminen päästiin pian kostamaan sodalla. Kaksi sikkimiläistä vakoojaa oli jättänyt palaamatta brittien leiriin ja heidän kuultiin joutuneen tiibetiläisten vangeiksi ja kiduttamiksi. Curzon paisutteli uutista ja väitti lisäksi että tiibetiläiset olivat hyökänneet nepalilaisia jakkipaimenia vastaan maiden rajalla varastaen näiden karjaa. Näihin uutisiin perustuen britit päättivät rankaisuretkikunnan lähettämisestä Tiibetiin.


title: Younghusbandin retkikunta

text: Younghusband valittiin rankaisuretkikunnan mukaan lähteneen valtuuskunnan johtoon. Hänet myös ylennettiin majurista everstiksi, jotta häntä pidettäisiin neuvottelukumppanina suuremmassa arvossa. Valtuuskuntaa suojaamaan oltiin lähetetty 1 1150 sotilasta kenraali J. R. L. Macdonaldin johdolla. Mukana oli myös tykkejä ja konekiväärejä. Retkikunta kulki läpi Jelap Lan solan 11. joulukuuta 1903 ja sieltä he matkasivat kohti Gyantsea. Matkalla he valtasivat Pharin Chumbin laakson pohjoisosassa 22. joulukuuta. Tammikuusta maaliskuuhun 1904 retkikunta pysyi paikallaan Tunassa odottaessaan mahdollisia neuvottelijoita. Kun heitä ei kuulunut eteneminen jatkui, kunnes 30 maaliskuuta tiibetiläiset joukot pysäyttivät britit Gurussa vaatien näitä palaamaan takaisin. Tämä johti brittien kieltäydyttyä yhteenottoon, jossa tiibetiläiset kukistettiin vain muutamassa minuutissa. Tiibetiläisten yhteenottoon osallistuneista noin 1 500-2 000:ta sotilaasta 600-700 kuoli. Brittien tappiot olivat 12 haavoittunutta.


title: Younghusbandin retkikunta

text: 10 huhtikuuta käytiin uusi yhteenotto erään rotkon luona. Brittien toimintaa vaikeutti ensin alkanut lumimyrsky, mutta heidän gurkhajoukkojensa onnistui saavuttaa tiibetiläisten puolustusasemat korkeilla kallioilla. Tiibetiläiset ajettiin tiehensä ja he menettivät 200 sotilasta kuolleina. Britit menettivät jälleen vain kolme haavoittunutta. Gyantseen retkikunta saapui viimein 12. huhtikuuta. Siellä he leiriytyivät lähelle tiibetiläisten linnoitusta. Britit hajottivat joukkojaan Macdonaldin viedessä puolet joukoista selustaan huolto- ja viestiyhteyksien koordinoimiseksi. Lisäksi 3. toukokuuta 380 brittiä lähti tuhoamaan tiibetiläisten varustuksia Karo Laniin Younghusbandin luvalla. Heidän lähdettyään tiibetiläiset hyökkäsivät paikalle jääneitä brittejä vastaan 5. toukokuuta. Hyökkäys torjuttiin kuitenkin helposti ja britit voittivat 6. toukokuuta myös Karo Lanissa, joka oli erään väittämän mukaan korkeimmalla käyty taistelu brittiarmeijan historiassa. Karo Lanin joukot saapuivat takaisin 7. toukokuuta.


title: Younghusbandin retkikunta

text: Toukokuu ja kesäkuu kului pienissä yhteenotoissa ja molempien lähettämillä uhkavaatimuksilla. Younghusband asetettiin Macdonaldin komentovaltaan ja hänet määrättiin saapumaan kuultavaksi New Chumbiin, koska hän oli ylittänyt komentovaltansa sallimalla Karo Lanin valtauksen. Younghusban saapui New Chumbiin 10. kesäkuuta ja lähti kolme päivää myöhemmin takaisin mukanaan Macdonald ja 1950 sotilasta, 8 tykkiä sekä 125 ratsuväen sotilasta. Joukot saapuivat takaisin 26. kesäkuuta. Paikan päällä Younghusband kuuli tiibetiläisten haluavan neuvotella, mutta pidetyt neuvottelut osoittautuivat hyödyttömiksi. Hän esitti uhkavaatimuksen linnoituksen tyhjentämisestä 4. heinäkuuta mennessä, mutta se jätettiin huomioimatta. Tästä syystä britit rynnäköivät linnoitukseen 5. heinäkuuta vallaten sen.


title: Younghusbandin retkikunta

text: Gyantsen valtauksen jälkeen tie Lhasaan oli vapaa. Britit saapuivat kaupunkiin 3. elokuuta 1904. Lhasa ei ollutkaan heidän kuvittelemansa Shangri La, vaan köyhä ja likainen kaupunki. Brittien pelkäämiä venäläisten edustajia ei löytynyt kaupungista. Britannian ja Tiibetin välillä solmittiin 7. syyskuuta sopimus, jolla britit saivat joitakin etuoikeuksia maassa. Brittijoukot palasivat Intiaan 25. lokakuuta.


title: Merkeli

text: Merkeli (josta teollisuudessa käytetään myös nimitystä kaakelisavi) on kalkkikivilajien rapautumistuotteena syntynyttä kalsiumkarbonaattipitoista savea, jonka mineraalikoostumus vaihtelee suuresti. Maalajin kiveksi kovettuneesta muodosta käytetään nimitystä merkelikivi.


title: Merkeli

text: Suomessa ei ole tavattu merkittäviä merkeliesiintymiä. Sen sijaan Yhdysvaltojen ja Euroopan Atlantin puoleisilla rannikoilla esiintyy yleisesti glaukoniittipitoista merkeliä ("greensand"), jota hyödynnetään muun muassa veden pehmentämisessä.


title: Max I. Dimont

text: Max Isaac Dimont (12. elokuuta 1912 Helsinki, Suomen suuriruhtinaskunta – 25. maaliskuuta 1992 Saint Louis, Missouri, Yhdysvallat) oli amerikansuomalainen kirjailija ja historioitsija. Dimont muutti Suomesta Yhdysvaltoihin vuonna 1930. Hän palveli toisessa maailmansodassa Yhdysvaltain tiedustelujoukoissa ja työskenteli sodan jälkeen PR- ja henkilöstötehtävissä Saint Louisissa. Dimont kirjoitti viisi juutalaisten historiaa käsittelevää teosta ja kierteli ahkerasti maailmaa luennoimassa aiheesta.


title: Jalkapallo kesäolympialaisissa 2012 – miesten turnaus

text: Miesten jalkapalloturnaus kesäolympialaisissa 2012 alkoi 26. heinäkuuta ja päättyi 11. elokuuta. Miesten turnaus pelattiin alle 23-vuotiaiden joukkueilla, joissa sai olla mukana kolme yli 23-vuotiasta pelaajaa. Olympiakultaa voitti Meksiko.


text: Vuoden 2012 olympialaisten jalkapalloturnaukseen selviytyi karsintojen kautta 15 maata. Isäntämaa Iso-Britannia selviytyi kisoihin ilman karsintoja.


text: Turnauksen paras maalintekijä oli neljä maalia tehnyt Brasilian Leandro Damião.


title: McGill-yliopisto

text: McGill-yliopisto (, ) on julkinen yliopisto Kanadan Montrealissa.


title: McGill-yliopisto

text: McGill-yliopistolla on yhteensä 10 tiedekuntaa ja 12 akateemista yksikköä, ja se tarjoaa korkeakoulututkintoja noin kolmellasadalla eri alalla. Vuonna 2016 yliopistossa opiskeli 40 493 opiskelijaa, ja opetushenkilökuntaa oli 1 667.


title: McGill-yliopisto

text: Yliopisto on nimetty kanadalais-skotlantilaisen kauppiaan James McGillin mukaan, jonka perintö mahdollisti yliopiston perustamisen. Kuningas Yrjö IV allekirjoitti yliopiston kuninkaallisen perustamiskirjan vuonna 1821. Yliopiston pääkampus sijaitsee Mont Royal-vuoren juurella Montrealin keskustassa, minkä lisäksi sillä on maatalous- ja ympäristötieteiden kampus Saint-Anne-De-Bellevuessa 30 kilometriä keskustakampuksesta lounaaseen.


title: McGill-yliopisto

text: McGill-yliopistolla on Kanadan yliopistoista keskimäärin kaikkein korkeimmat sisäänpääsyvaatimukset. Yliopistosta valmistuneiden joukkoon lukeutuu muiden muassa 12 Nobel-palkinnon saajaa, 145 Rhodes-stipendin saajaa, Kanadan nykyinen pääministeri Justin Trudeau, viisi entistä Kanadan pääministeriä, nykyinen Kanadan kenraalikuvernööri, muiden maiden nykyisiä tai entisiä valtionpäämiehiä, kymmeniä Kanadan parlamentin, Yhdysvaltain kongressin ja Yhdistyneen kuningaskunnan parlamentin jäseniä, 28 eri maiden suurlähettilästä ja viisi astronauttia. Yliopiston opiskelijat ja alumnit ovat vaikuttaneet merkittävästi jääkiekon, amerikkalaisen jalkapallon ja koripallon syntyyn ja kehitykseen, ja sieltä on valmistunut 28 eri maiden olympiamitalistia. Valmistuneiden joukossa on myös yhdeksän Oscar-palkinnon voittajaa, neljä Pulitzer-palkinnon voittajaa, 11 Grammy-palkittua ja 16 Emmy-palkittua.


title: McGill-yliopisto

text: Kauppias James McGill kuoli vuonna 1813. Hän jätti Montrealin ulkopuolella olleen tilansa ja 10 000 puntaa lahjoituksena collegea varten. Edunsaajaksi merkittiin 1801 perustettu Royal Institution for the Advancement of Learning. McGillin perilliset haastoivat testamentin. Royal Institution for the Advancement of Learning sai kuitenkin 1821 luvan perustaa yliopiston ja lopulta 1829 Montrealin lääketieteen instituutista tuli McGill-yliopiston lääketieteellinen tiedekunta. Humanististen tieteiden tiedekunta perustettiin 1843.


title: McGill-yliopisto

text: Royal Institution for the Advancement of Learning yhdistyi 1852 McGill-yliopistoon. Geologi John William Dawsonista oli 1855–1893 yliopiston rehtori. Hän rakensi McGill-yliopistosta maailmanlaajuisesti tunnustetun oppilaitoksen. Hän oli kiinnostunut myös julkisesta koulutuksesta ja perusti siksi yliopiston yhteyteen normaalikoulun. McGill-yliopisto alkoi saada vasta 1960-luvulla julkista tukea, mutta Dawson onnistui hankkimaan yliopistolle monia varakkaita tukijoita, kuten Molsonin perheen, Donald Smithin ja William Christopher Macdonaldin.


title: McGill-yliopisto

text: Dawsonin seuraaja William Peterson kannusti McGill-yliopistoa suuntautumaan erityisesti lääketieteeseen, biologiaan ja fysiikkaan. Hän muun muassa hankki 1898 Ernest Rutherfordin Cambridgen yliopistosta fysiikan professoriksi. Peterson myös rohkaisi Henry Marshall Toryä perustamaan McGill Collegen Vancouveriin (nykyinen Brittiläisen Kolumbian yliopisto), ja hänen aikanaan Sainte-Anne-de-Bellevuehen perustettiin yliopiston osaksi Macdonald College, jossa oli maatalous- ja elintarviketieteellistä sekä opettajien koulutusta.


title: McGill-yliopisto

text: Arthur Currien rehtorikautena McGill-yliopistosta muodostui Kanadan toinen jatko-opintoja tarjoava yliopisto Toronton yliopiston rinnalle. Toisen maailmansodan jälkeen yliopiston opiskelijamäärä kasvoi, kun sotilaat palasivat rintamalta. Vuonna 1939 yliopistoon kirjautui noin 3 400 oppilasta, kun vuonna 1948 niitä tuli yli 8 000. Sota-aikana ja sen jälkeen rehtorina oli Frank Cyril James, joka taisteli liittovaltion tuen puolesta. Sodan jälkeen yliopiston ainevalikoimaan tuli runsaasti uusia oppiaineita.


title: Edgars Bertuks

text: Edgars Bertuks (s. 1. tammikuuta 1985 Alūksne) on latvialainen suunnistaja ja maailmanmestari.


title: Edgars Bertuks

text: Århusissa 2006 Bertuks osallistui ensimmäisen kerran suunnistuksen MM-kilpailuihin. Ventspilsin EM-kilpailuissa 2008 hän sijoittui pitkällä matkalla seitsemänneksi. Olomoucin MM-kilpailuissa 2008 hän sijoittui yhdeksänneksi keskimatkalla. MM-kisojen viestissä hänen paras saavutuksensa on neljäs sija vuodelta 2009. Jukolan viestin 2012 avausosuudella Turun Metsänkävijöitä edustanut Bertuks tuli vaihtoon kärjessä yli minuutin ennen muita. Lausannessa 2012 hän yllätti suunnistamalla keskimatkan maailmanmestariksi. Pitkällä matkalla hän saavutti pronssia. Sotkamon MM-kilpailuissa 2013 Bertuks saavutti toistamiseen pronssia pitkällä matkalla ja sijoittui kahdeksanneksi keskimatkalla. Vuoden 2013 jälkeen hänen paras henkilökohtainen MM-sijoituksensa on ollut 15. sija keskimatkalla Invernessin MM-kilpailuissa 2015. Riiassa 2018 hän osallistui MM-kilpailuihin jo 13. kerran. EM-kilpailuissa hän sijoittui keskimatkalla viidenneksi ja pitkällä matkalla kymmenenneksi Palmelassa 2014 ja paras viestisaavutus on kuudes sija vuoden 2012 EM-kisoissa.


title: Huutokaupan metsästäjät

text: Huutokaupan metsästäjät ("Storage Wars") on yhdysvaltalainen televisiosarja, joka aloitti A&E Networkilla vuonna 2010.


title: Huutokaupan metsästäjät

text: Sarja seuraa useita ammattilaiskauppiaita, jotka kilpailevat keskenään varastohuutokaupoissa. Kun varaston omistaja ei ole maksanut varaston vuokraa kolmeen kuukauteen, sen sisältö myydään eniten huutaneelle. Suomessa varastoja kutsutaan yleisimmin pienvarastoiksi. Kauppiaat yrittävät saada ostamistaan varastoeristä parhaan mahdollisen tuoton.


title: Huutokaupan metsästäjät

text: Sarjan ensimmäinen tuotantokausi sai myönteisiä arvioita, ja sitä päätettiin jatkaa. Sarjan toinen tuotantokausi saavutti 5,1 miljoonaa katsojaa, mikä teki siitä A&E:n historian katsotuimman televisiosarjan. "Huutokaupan metsästäjistä" on tehty myös spin-off "", jota alettiin esittää 6. joulukuuta 2011. Myös New Yorkiin sijoittuvaa spin-offia kuvataan parhaillaan. Keväällä 2018 alkoi myös suomalainen versio.


title: Huutokaupan metsästäjät

text: "Huutokaupan metsästäjät" on menestynyt myös kansainvälisesti, ja sitä on esitetty useilla kanavilla Kanadassa, Australiassa, Iso-Britanniassa, Alankomaissa, Ruotsissa, Suomessa ja Norjassa.


title: Huutokaupan metsästäjät

text: Aviopari Dan ja Laura Dotson ovat huutokaupan vetäjät.


title: Huutokaupan metsästäjät

text: Dave Hester tunnetaan JEEEPP-huudostaan. Hester omisti aikoinaan huonekalukaupan ja vuodesta 2005 käytetyn tavaran kaupan, joka työllisti 15 henkilöä. Vuonna 2011 hän perusti oman huutokauppaliikkeensä. Dave sai kuitenkin sarjasta potkut, kun haastoi ohjelman oikeuteen.


title: Huutokaupan metsästäjät

text: Darrell Sheets etsii isoja voittoja, ja hän usein myy vaatimattomat hankintansa suoraan eteenpäin. Hän kerskailee kerran löytämillään Picassoilla ja maailman arvokkaimmalla sarjakuvakokoelmalla. Hän sanoo lopettaneensa tavaran keräilyn itse jo kauan sitten, ja kiittelee 32-vuotista huutokauppauraansa seikkailun ja oppimisen elämyksistä. Darrellin poika Brandon on usein isänsä mukana huutokaupoissa.


title: Huutokaupan metsästäjät

text: Jarrod Schulz ja Brandi Passante ovat alalla uusia tekijöitä eivätkä yhtä rahakkaita kuin kilpailijansa. Entinen kiinteistönvälittäjä Jarrod on riskinottaja ja Brandi usein kyseenalaistaa Jarrodin liikkeet. 12 vuotta yhdessä ollut pariskunta omistaa "Now and Then" -nimisen käytetyn tavaran kaupan.


title: Huutokaupan metsästäjät

text: Barry Weiss on ollut antiikinkeräilijä 15-vuotiaasta asti, ja hänellä on laaja-alainen tietämys kaikenlaisen vanhan tavaran arvosta. Hän keräilee muun muassa autoja, ja hän etsii aina jotain millaista ei ennen ole nähnyt. Hän piristää huutokauppoja usein joillain tempuilla kuten tuomalla mukanaan erikoisia ystäviään.


title: Huutokaupan metsästäjät

text: Ivy Calvin on esiintynyt sarjassa kolmannesta kaudesta alkaen, ensin epäsäännöllisesti ja viidennestä kaudesta lähtien säännöllisesti. Entinen MMA- ja jalkapallopelaaja.


title: Huutokaupan metsästäjät

text: Rene Nezhoda ja Casey Lloyd ovat aviopari-huutajat, jotka tulivat sarjaan neljännen kauden aikana. Alkujaan saksalainen Rene omistaa "Bargain Hunters" -kaupan Powayssa, Kaliforniassa. Yhdeksännen kauden aikana pääasiassa Rene on toiminut pääasiallisena huutajana Caseyn jäädessä taka-alalle.


title: Huutokaupan metsästäjät

text: Mary Padian nähtiin "Huutokaupan metsästäjät: Texas" -spin-off-sarjassa, jonka jälkeen hän siirtyi viidennen kauden aikana pääsarjaan. Mary omistaa "Mary's Finds" -kaupan, joka toimii antiikki- ja kunnostusalalla.


title: Huutokaupan metsästäjät

text: Sarjasta erotettu Dave Hester on nostanut ohjelman tekijöitä vastaan vuonna 2012 oikeusjutun ja väittää sarjan olevan suureksi osaksi lavastettu. Hänen mukaansa tuottajat muun muassa lisäilevät itse varastoihin todella arvokkaita esineitä. Hesterin mukaan myös sarjan esiintyjille tarjotaan ilmaisia kauneusleikkauksia.


title: Raamattu (kylä)

text: Raamattu on Lapuan Hellanmaalla sijaitseva kylä. Kylä sijaitsee noin 12 kilometrin päästä kaupungin keskustasta Vaasan suuntaan valtatien 16 läheisyydessä.


title: Raamattu (kylä)

text: Kylä on kansanperinteen mukaan saanut nimensä Raamatusta, joka vihollista paossa olleilta ihmisiltä jäi alueella olevalle kivelle isovihan aikaan.


title: NHL-kausi 1981–1982

text:
NHL-kausi 1981–1982 oli National Hockey Leaguen historian 65. kausi. Sen aikana 21 NHL-joukkuetta pelasi kukin 80 runkosarjaottelua. Stanley Cupin voitti New York Islanders, joka kukisti finaalisarjassa Vancouver Canucksin otteluvoitoin 4–0.
Kyseessä oli Islandersin kolmas Stanley Cup -mestaruus.


title: NHL-kausi 1981–1982

text: Runkosarjan pistepörssin voittaja oli Edmonton Oilersia edustanut Wayne Gretzky, joka teki kauden aikana yhteensä 212 tehopistettä pelaamissaan 80 ottelussa. Philadelphia Flyersiä vastaan 30. joulukuuta 1981 pelatussa kamppailussa hän teki viisi maalia, joiden myötä Maurice ”Rocket” Richardin tuolloin 36 vuotta vanha ennätys 50 maalista 50 ottelussa rikkoutui. Gretzky onnistui saavuttamaan 50 maalin rajan 39 ottelussa. Myös hänen koko runkosarjan aikana tekemänsä 92 maalia ovat NHL:n ennätys. Aiemmin eniten maaleja yhdellä kaudella oli tehnyt Phil Esposito, joka oli parhaimmillaan yltänyt 76 runkosarjamaaliin. Kauden päätteeksi Gretzkylle myönnettiin hänen uransa kolmas Hart Memorial Trophy ja ensimmäinen Lester B. Pearson -palkinto.